
UVOD

Godišnji plan i program odgojno-obrazovnog rada Dječjeg vrtića Ogledalce za pedagošku godinu 2026./2027. donosi Upravno vijeće, dana 25. rujna 2026. godine uz prethodno utvrđivanje i raspravu na Odgojiteljskom vijeću dana  23. rujna 2026. godine.

Godišnji plan i program odgojno – obrazovnog rada izrađen je i provodit će se u skladu sa zakonskim propisima koji se odnose na predškolski odgoj i obrazovanje. Osobito uporište nalazimo u Zakonu o predškolskom odgoju i obrazovanju, te u njegovim izmjenama i dopunama, Državnom pedagoškom standardu i izmjenama i dopunama, Nacionalnom kurikulumu za rani i predškolski odgoj i obrazovanje, Programskom usmjerenju odgoja i obrazovanja predškolske djece, Prijedlogu koncepcije razvoja predškolskog odgoja, Konvenciji o pravima djeteta, Smjernicama za strategiju obrazovanja,  znanosti i tehnologije RH, te u dokumentima za samovrednovanje. 

Suvremenim pedagoškim koncepcijama ili pristupima usmjerenim na dijete, njegove potrebe, prava i razvojne interese, vrtić će prilagođavati svoj ustroj i programsku strukturu. Orijentirat ćemo se na praćenje i podržavanje djetetova učenja te stjecanje roditeljskih i djetetovih kompetencija unutar redovitog, obogaćenog i drugih programa.

Sustavnim praćenjem, dokumentiranjem i vrednovanjem odgojno-obrazovnog rada usmjerit ćemo se na izgrađivanje još bogatije odgojne prakse u vrtiću. Stvaranjem bogatijeg konteksta (materijalnog i socijalnog) podržavat ćemo, pratiti i bolje razumjeti sve procese učenja djece. U život djece u dječjem vrtiću uključivat ćemo i roditelje te graditi partnerski odnos usmjeren na dijete. Poticat ćemo kvalitetu ranog i predškolskog odgoja, promicati i osvješćivati humanizaciju odnosa, razvijati demokratsku i otvorenu komunikaciju koja značajno utječe na kvalitetu življenja djece, odgojitelja i roditelja. 

1. USTROJSTVO RADA

1.1. Cilj 

Cilj je ustrojiti program koji je otvoren za kontinuirano učenje  i unapređivanje prakse vrtića u skladu s individualnim potrebama, interesima i pravima djece. Program osigurava kontinuitet u cjelovitom odgojno-obrazovnom procesu.

U izradi ustrojstva programa vrtića primijenit ćemo načela vrtićkog kurikuluma:


- fleksibilnost odgojno-obrazovnog procesa u vrtiću,

- partnerstvo vrtića s roditeljima i širom zajednicom,

- osiguravanje kontinuiteta u odgoju i obrazovanju, 

- otvorenost za kontinuirano učenje i spremnost na unapređivanje prakse


Ustrojstvo programa  postaviti ćemo tako da omogućuje poticanje cjelovitog razvoja djeteta, za čuvanje i razvijanje nacionalne, duhovne, materijalne i prirodne baštine Republike Hrvatske, za europski suživot, te za stvaranje društva znanja i vrijednosti koje će omogućiti napredak i održivi razvoj.

1.2. Zadaće, sadržaji, aktivnosti na unapređivanju ustrojstva programa

· Ustrojiti program i usklađivati ga s individualnim  potrebama i pravima djece na razini vrtića 
· U svim segmentima procesa, osigurati uvjete za ustrojstvo rada koji će doprinositi kvaliteti odgojno-obrazovnog rada

· Pratiti proces prilagodbe nove i stare djece te poduzimati mjere za unapređivanje ustrojstva rada u skladu s potrebama djece

· Obogaćivanje i osmišljavanja boravka na otvorenom

· Pratiti rad skupina u kojima su uključena djeca s teškoćama u razvoju

· Za svu djecu u godini dana prije polaska u osnovnu školu osigurati prostor i opremu za provedbu Programa predškole te plan i program u trajanju od 250 sati

· Podizati kvalitetu rada u svim programima (uključivati roditelje i redovito ih informirati o značenju i mogućnostima koje program pruža te o potrebnoj redovitoj participaciji u programu)

· Raditi na programu sigurnosti i njegovoj primjeni u radu s djecom

· Pratiti prisutnost djece u skupinama te organizirati rad na nivou skupina i objekata (dnevno, tjedno, mjesečno, u vrijeme blagdana i ljetnih mjeseci)

· Kontinuirano pratiti ispis i upis djece tijekom pedagoške godine

· U skladu s planom upisa, provesti upise za iduću pedagošku godinu

· Uključivati sve zaposlene u programe edukacije te pratiti njihovu inicijativu i angažiranost. Pružiti odgojiteljima i stručnim suradnicima mogućnost prezentacije novih spoznaja radi unapređivanja opće kvalitete življenja u vrtiću.
1.3 Organizacija radnog vremena vrtića

Radno vrijeme vrtića je od 6,00 do 16,30 te je usklađeno  s potrebama zaposlenih roditelja:

· Jutarnje dežurstvo: 6,00 do 6,30

· Poslijepodnevno dežurstvo: 16,00 do 16,30

1.4 Organizacija rada

Dječji vrtić Ogledalce u pedagoškoj godini 2026./2027. djelatnost odgoja i obrazovanja provodit će u pet odgojnih skupina s ukupno 93 djece. 
Slijedi prikaz organizacije rada za pedagošku godinu 2026./27.

	Objekt 
	Broj skupina
	Broj 

Djece
	Broj odgojitelja
	Broj

servirki
	Broj

spremačica

	Ernestinovo
	5
	93
	11
	1
	1


1.5 Programi odgoja i naobrazbe s obzirom na trajanje i sadržaj

Dječji vrtić Ogledalce je u pedagoškoj godini 2026./27. upisao sljedeći broj djece za programe odgoja i naobrazbe s obzirom na trajanje: 
· Cjelodnevni (10 sati) – 28

S obzirom na sadržaj upisan je sljedeći broj djece prema programima:

1.2.1. Redoviti programi 

	Program
	Broj djece
	Broj skupina

	Djeca u dobi od 1 do 3 godine
	26
	2

	Djeca u dobi  od 3 godine do polaska u školu
	67
	3

	UKUPNO
	93
	5


1.5.1. Program javnih potreba

Tijekom pedagoške godine bit će organiziran kraći program predškole u trajanju 150 sati za djecu koja nisu obuhvaćena redovitim programom predškolskog odgoja u periodu od ožujka do svibnja tekuće pedagoške godine.  

Realizirat ćemo i programe javnih potreba za djecu s teškoćama koji su integrirani u redoviti vrtićki program i darovitu djecu.

1.6. Broj zaposlenika

U Dječjem vrtiću Ogledalce Ernestinovo zaposleno je ukupno 17 zaposlenika. Stručno pedagoške poslove obavlja ravnateljica, 10 odgojitelja i 1 pomoćni radnik za njegu, skrb i pratnju, pedagoginja, psihologinja, i zdravstvena voditeljica, tehničke poslove obavljaju servirka i spremačica. Računovodstvene poslove obavlja računovodstveni servis.

Ove pedagoške godine u Dječjem vrtiću Ogledalce Ernestinovo imamo jednu pripravnicu, Petru Frančić, koja je započela pripravništvo 1. 09. 2026. godine. 

Poslove stručnog tima obavljaju pedagog i psiholog na pola radnog vremena te zdravstveni voditelj na 6 sati tjedno kroz Ugovor o dopunskom radu. 

Broj radnika utvrđen je na osnovu broja odgojno-obrazovnih skupina, trajanju i vrsti programa (DPS, čl. 25). Uloga radnika koji sudjeluju u provođenju Godišnjeg plana i programa utvrđena je Državnim pedagoškim standardom predškolskog odgoja i obrazovanja i Pravilnikom o unutarnjem ustrojstvu. Uloga stručnih radnika je odgovornost za kvalitetu rada i procesa. Oni svojim zajedničkim djelovanjem moraju pridonositi ostvarivanju svih funkcija dječjeg vrtića, od programiranja, praćenja, ostvarivanja, ocjenjivanja postignutog, stručnog unaprjeđivanja i usavršavanja do povezivanja obiteljskog odgoja s institucionalnim, ne samo vrtićkim, nego i drugim prosvjetno-kulturnim činiocima odgojno - obrazovnog sustava.

POPIS ZAPOSLENIKA NA POČETKU PEDAGOŠKE GODINE 2026./2027.

	Ime i prezime 
	Radno mjesto 

	Monika Miškić 
	ravnateljica 

	Danijela Mađarac
	pedagoginja 

	Ivana Matanović
	psihologinja

	Sanja Bunčić Gutić
	zdravstvena voditeljica

	Katarina Markuš 
	odgojiteljica

	Magdalena Brkić 
	odgojiteljica 

	Nina Milović 
	odgojiteljica

	Iris Marković 
	odgojiteljica

	Petra Frančić
	odgojiteljica/pripravnica

	Anabela Đogaš 
	odgojiteljica

	Marija Zorić 
	odgojiteljica

	Zvjezdana Delinac 
	odgojiteljica

	Ena Miškić 
	odgojiteljica

	Suzana Penava 
	Pomoćni radnik za njegu, skrb i pratnju

	Valentinas Kušec
	Pomoćni radnik za njegu, skrb i pratnju

	Mirta Prekratić 
	servirka

	Melanija Bece
	spremačica


1.7. Godišnje zaduženje i struktura radnog vremena

· Planski podaci za pedagošku godinu 2026./27.

	UKUPNO DANA
	365

	UKUPNO BLAGDANA/NERADNIH DANA
	9

	UKUPNO SUBOTA
	52

	UKUPNO NEDJELJA
	52

	UKUPAN BROJ RADNIH DANA
	252


· Godišnje zaduženje odgojno – obrazovnih radnika iskazano po mjesecima

	MJESEC
	RADNI DANI
	NERADNI DANI 
	RADNI SATI (S BLAGDANIMA/

NERADNIM DANIMA)
	RADNI SATI (BEZ BLAGDANA I NERADNIH DANA)
	NEPOSREDAN RAD
	OSTALI POSLOVI

	RUJAN
	22
	0
	176
	176
	121
	55

	LISTOPAD
	22
	0
	176
	184
	121
	55

	STUDENI
	20
	1
	168
	152
	115,5
	52,5

	PROSINAC
	22
	1
	184
	168
	126,5
	57,5

	SIJEČANJ
	19
	2
	168
	160
	115,5
	52,5

	VELJAČA
	20
	0
	160
	160
	110
	50

	OŽUJAK
	22
	1
	168
	176
	126,5
	52,5

	TRAVANJ
	22
	1
	184
	168
	126,5
	57,5

	SVIBANJ
	20
	1
	168
	160
	115,5
	52,5

	LIPANJ
	21
	1
	176
	160
	121
	55

	SRPANJ
	22
	0
	176
	184
	121
	55

	KOLOVOZ
	21
	1
	176
	160
	121
	55

	UKUPNO
	252
	9
	2088 
	2016
	1341
	650


Prema Državnim pedagoškim standardima čl. 29, iznosi 40 sati tjedno, na što se na neposredan rad odnosi = 5,5 (dnevno), što iznosi 27,5 (tjedno), a ostali poslovi = 2,5 (dnevno), što iznosi 12,5 (tjedno) u sklopu satnice do punog radnog vremena.

NEPOSREDNI RAD: ukupno sati : 27,5

· svakodnevni rad s djecom

· dežurstva : jutarnja, popodnevna

OSTALI POSLOVI : ukupno sati : 12,5 sati

          -    pedagoška dokumentacija

· planiranje, priprema, valorizacija

· izrada didaktičkih sredstava

· posjete, izleti, izložbe, svečanosti 

· stručno usavršavanje

· suradnja s roditeljima

· uređenje pedagoškog prostora: unutrašnjeg i vanjskog

· sudjelovanje u radu stručnih tijela i povjerenstava

· sudjelovanje u kulturnoj i javnoj djelatnosti Vrtića

· briga o didaktičkim sredstvima i pomagalima 

· ostale zadaće i zaduženja

· dnevni odmor

Organizacija odgojno-obrazovnog procesa tijekom godine će biti fleksibilna, a u pravilu se prilagođava utvrđenim potrebama roditelja. Radna obveza odgojitelja sastoji se od neposrednog rada u skupini, dnevne pauze i ostalih poslova.

· Radno vrijeme odgojitelja

	Jutarnja smjena
	Poslijepodnevna smjena

	                            6,00-12,00               

6,30 – 12,30

8,30 – 14,30

Dnevni odmor: 10,00 – 10,30
	10,00 – 16,00

10,30 – 16,30

Dnevni odmor: 10,30-11,00


Ovisno o individualnim potrebama roditelja i djece te organizaciji odgojno-obrazovnog procesa Vrtić može imati i drugačije radno vrijeme od gore navedenog.

· Radno vrijeme ravnateljice i stručno-razvojne službe

	Služba
	Radno vrijeme

	Ravnateljica
	6,00 – 14,00

	Pedagoginja
	20 sati tjedno

	Psihologinja
	20 sati tjedno

	Zdravstveni voditelj
	6 sati tjedno prema dogovoru


· Pomoćno-tehnička služba

	Služba
	Radno vrijeme

	Spremačica
	11,00 – 19,00

	Servirka
	6,00 – 14,00


Radno vrijeme svih radnika organizirat će se prema potrebi organizacije rada, uvažavajući Državni pedagoški standard predškolskog odgoja i obrazovanja. Svakodnevno će se voditi evidencija nazočnosti na radu za sve zaposlenike. Kraća bolovanja rješavati će se unutarnjom preraspodjelom radnog vremena, sukladno racionalizaciji i štednji, a duža uzimanjem zamjena.

2.MATERIJALNI UVJETI

Dječji vrtić Ogledalce gradio se sredstvima iz Europskog poljoprivrednog fonda za ruralni razvoj. Godina izgradnje je 2019.-2020., izvršitelj radova je građevinska tvrtka Planum d.o.o.. Površine je 530 kvadrata. Podijeljen je na desno i lijevo krilo. Desno je namijenjeno djeci. Sastoji se od pet SDB-a. U lijevom krilu nalazi se kuhinja za izdavanje gotovih jela, ostave, garderobe za domaćicu, odgojitelje sanitarni čvor za domaćicu, odgojitelje, domara, posjetitelje, invalide, soba za izolaciju, zbornica, ured pedagoga te ured ravnatelja. Svatko ima poseban ulaz: roditelji, odgojitelji, osoblje, domaćica i dostava. Vrtić je izrazito svijetao, zbog velikih staklenih stijena koje se protežu cijelim desnim krilom. Grijanje je podno. Opremljen je namještajem koji je financiran iz Europskog fonda, dobavljači su  Ida Didacta i Astreja. Prostorije  u desnom krilu oslikala su djeca, polaznici Male akademije likovnih umjetnosti iz Ernestinova. Ispred vrtića nalazi se ograđeno dječje igralište opremljeno različitim dječjim igralima, sjenilima i klupama na koje se ulazi iz zgrade vrtića.

2.1. Cilj i zadaće

Djelovati na stvaranje kvalitetnijeg prostornog i materijalnog okruženja vrtića, sigurnosnih uvjeta te optimalnih prostornih i materijalnih uvjeta za život i kontinuirano učenje djece i odraslih.

Bitne zadaće

· Raditi na sigurnosnim mjerama zaštite u vrtiću

· Osiguranje materijalnih  i tehničkih uvjeta koji doprinose sigurnom i poticajnom boravku djece i zaposlenika

· Podizanje kvalitete u svim prostorima vrtića

· Održavanje objekata i opreme u svim prostorima gdje se odvijaju jaslički i vrtićki programi

· Razmještanjem i prilagođavanjem namještaja učiniti prostor poticajnim za djecu

· Opremanje za sve segmente procesa rada u vrtiću

· Nabava didaktike i potrošnog materijala

· Opremanje i zamjena opreme i inventara zbog dotrajalosti ili nekih drugih razloga koji

mogu ugroziti sigurnost djece

· Istraživački centri nadopunit će se opremom: pipete, hvataljke, setovi za pokuse i sl.

· Nabavit će se dječja literatura za sve odgojne skupine za nadopunu biblioteka te dječje enciklopedije različite tematike za zajedničko korištenje.

3.NJEGA I SKRB ZA TJELESNI RAST DJECE I BRIGA ZA NJIHOVO ZDRAVLJE

Važan preduvjet djetetovog razvoja u cjelini odnosi se na tjelesni razvoj i zdravlje djeteta. Stoga je bitno raditi na unapređenju i zdravstvenoj zaštiti zdravlja, omogućavanju pravilne prehrane i njege djece predškolskog uzrasta, te voditi skrb za osiguranjem potrebnih mjera, uvjeta i sredstava za pravilan rast i razvoj. 

Ostale zadaće će se provoditi u skladu s mjerama Programa zdravstvene zaštite djece, higijene i pravilne prehrane djece u dječjim vrtićima.

Iz navedenog proizlaze sljedeće zadaće:

· Procjena zdravstvenog statusa djece

· Praćenje rasta i razvoja djece
· Identifikacija djece s teškoćama u razvoju     

· Planiranje pravilne prehrane 

· Plan provođenja sanitarno higijenskih mjera

· Plan dnevnih aktivnosti djece i svakodnevni boravak na otvorenom

· Praćenje pobola i ozljeda

· Provođenje zdravstvenog odgoja djece, djelatnika vrtića i roditelja

· Provođenje preventivnih mjera u svrhu očuvanja zdravlja

· Provođenje protuepidemijskih mjera pri pojavi zaraznih bolesti

3.1. Procjena zdravstvenog statusa djece

Upoznavanjem zdravstvenog statusa djeteta možemo se pravovremeno prilagođavati individualnim potrebama svakog djeteta. Kako bismo to ostvarili postavljamo si sljedeće zadaće:

· Procjenjivanje zdravstvenog statusa djeteta i potreba djeteta za odgovarajućim njegom i skrbi

· Identificiranje djece s posebnim zdravstvenim potrebama

· Uspostavljanje odnosa s roditeljima u svrhu što kvalitetnije razmjene informacija o zdravstvenom stanju djeteta

· Pravovremeno informiranje odgojitelja i roditelja o promjenama zdravstvenog stanja pojedinog djeteta

· Prikupljanje i evidencija zdravstvene dokumentacije

· Nadzor nad pobolom djece

· Praćenje epidemiološke situacije te djelovanje po protokolima sprječavanja zaraznih bolesti

· Razvoj higijenskih navika te praćenje usvojenosti higijenskih postupaka

· Pružanje prve pomoći u slučaju povreda i bolesti

3.2. Identifikacija djece s teškoćama u razvoju 
U odnosu na djecu s teškoćama u razvoju postavljamo si nekoliko zadaća:

· Identifikacija djece s teškoćama: analizom medicinske dokumentacije i mišljenja iz specijaliziranih ustanova, provođenjem opservacije, primjenom psihološko dijagnostičkih instrumenata

· Pružanje podrške roditeljima i obiteljima djece s teškoćama

· Upućivanje na dijagnostiku i savjetovanje sa odgovarajućim specijaliziranim ustanovama

· Kontinuirana opservacija djece s teškoćama te praćenje i dokumentiranje napretka

· Senzibiliziranje i edukacija osoblja vrtića i šire zajednice 

· Poticanje fleksibilnosti, empatije i tolerancije prema djeci s teškoćama

· Stvaranje atmosfere vrtića kao mjesta cjelovitog razvoja, odgoja i obrazovanja djeteta, s pristupom djetetu kao cjelovitom biću

3.3. Planiranje pravilne prehrane 

U cilju provođenja zdravstvenog odgoja u svezi s pravilnom prehranom postavili smo si sljedeće zadaće: 
· Podrška djetetu u usvajanju zdravog načina života i pravilne prehrane
· Podržavanje djetetove samostalnosti, slobode izbora i uključenosti pri hranjenju
· Uvažavanje djetetovih individualnih navika i zadovoljavanje potreba unosa i konzumiranja hrane i tekućine
· Zdravstveni odgoj usmjeren razvijanju zdravstvene kulture i znanja o pravilnim prehrambenim navikama
· Izrada jelovnika za djecu sa posebnim potrebama u prehrani- dijabetes mellitus, celijakija, alergije na pojedine prehrambene namirnice
· Zdravstveni odgoj djece o važnosti pravilne i raznovrsne prehrane 
· Provođenje i nadzor nad provođenjem higijene kod djece i odraslih u vrijeme podjele i konzumiranja hrane
· Poštivanje preporučenog dnevnog unosa energije i hranjivih tvari, vitamina i mineralnih tvari kao i preporučene vrste hrane i jela po obrocima u dnevnim i tjednim jelovnicima
· Mjesečno planiranje jelovnika sukladno uzrastu djece, godišnjem dobu, blagdanima, navikama, posebnim potrebama djeteta
· Edukacija i stručna pomoć roditeljima u zaštiti djetetova zdravlja vezana uz prehranu
· Promoviranje zdravih stilova života i značaja roditeljskog modela u razvoju zdravstvene kulture djece
· Upoznavanje roditelja o prehrambenim standardima prehrane djece u dječjem vrtiću – jelovnici i normativi
· Individualni razgovori s roditeljima djece koja imaju posebne prehrambene navike i zdravstvene teškoće ili odbijaju hranu
· Antropometrijsko mjerenje djece dva puta u pedagoškoj godini u listopadu i svibnju
· Suradnja s pedijatrima i stomatolozima
3.4. Skrb o dnevnom ritmu djeteta i svakodnevni boravak na otvorenom

· Osiguravanje uvjeta za pravovremeno zadovoljavanje potreba djece u odnosu na hranu, san, fiziološke potrebe, boravak na zraku

· Izmjena dnevnih aktivnosti i prilagođavanje dnevnog ritma uvažavajući potrebe djece

· Promicanje zdravih stilova življenja osiguravanjem što dužeg boravka djece na otvorenom

· Poticanje djeteta na osvješćivanje važnosti svakodnevnog vježbanja, tjelesnih aktivnosti za očuvanje zdravlja, rasta i razvoja

· Poticanje na stvaranje navika zdravog života i prevencija rizičnih ponašanja    

· Stvaranje sigurnog, primjerenog i poticajnog okruženja za boravak djece na otvorenom

· Poticanje cjelovitog razvoja djeteta tijekom boravka na otvorenom    
· Uključivanje djece u sportski program i tjelesne aktivnosti prema planu i programu
· Informiranje roditelja o važnosti boravka na otvorenom za zdravlje i razvoj djeteta

· Prevencija ozljeda pri provođenju aktivnosti i boravku na otvorenom prostoru

3.5. Plan provođenja sanitarno higijenskog održavanja vrtića

S ciljem prevencije i smanjenja rizika od potencijalno opasnih situacija za očuvanje tjelesnog i mentalnog zdravlja djeteta postavili smo si sljedeće zadaće:

· Dezinfekciju i deratizaciju objekata provoditi prema potrebi i sklopljenom ugovoru

· Svakodnevno održavanje higijene unutarnjeg prostora i prostora vanjskih površina

· Nošenje zaštitne odjeće i obuće

· Evidencija o periodičnim zdravstvenim pregledima

· Praćenje osobne higijene i njega djeteta

· Upućivanje roditelja na pravilno provođenje higijene djeteta te osamostaljivanje u uspostavljanju higijenskih navika

· Upućivanje na pedagoško osmišljavanje i integriranje sadržaja zdravstvenog odgoja u planove odgojno - obrazovnog rada

· spunjavanje uvjeta HACCP programa u prehrani

· Provođenje mjera prevencije od zaraznih bolesti tijekom zajedničkog boravka kao i higijensko-epidemiološki nadzor nad higijenskim stanjem

· Povećanje duljine trajanja boravka na otvorenom

· Ispunjavanje uvjeta smještaja (čisti prostor i pribor, spavanje na određenoj daljini, higijena posteljine, redovito provjetravanje prostorija, ispravna dispozicija krutog otpada, pranje i dezinficiranje igračaka)

· Osiguravanje dovoljne količine sredstava za osobnu higijenu djece

· Osiguravanje čistoće okoliša dječjeg vrtića

4.ODGOJNO-OBRAZOVNI RAD

Cilj odgojno obrazovnog rada jest zadovoljavanje djetetovih potreba uz poticanje cjelokupnog razvoja djeteta. Čitav odgojno obrazovni proces odvija se u skladu s načelima Nacionalnog Kurikuluma za rani i predškolski odgoj i obrazovanje a u duhu humanističko - razvojne koncepcije koja uvažava zakonitosti razvoja predškolskog djeteta, priznaje dijete kao vrijednost po sebi, prihvaća ga kao biće s dostojanstvom i samopoštovanjem koje treba uvažavati i razvijati. Individualiziranim pristupom potiče se cjeloviti razvoj, odgoj, učenje i razvoj kompetencija djece. Kvalitetu odgojno-obrazovnog rada unapređujemo kroz proces samovrednovanja.

4.1. Osnovne zadaće

· Sustavno praćenje i zadovoljavanje razvojnih potreba djece

· Osiguravanje poticajne sredine za cjelokupan razvoj djeteta te prilagođavanje cjelokupnog vrtićkog okružja potrebama djece i roditelja

· Planiranje sadržaja i poticaja za napredovanje u tjelesnom i psihomotornom području, socio-emocionalnom, spoznajnom te u području govora, stvaranja i izražavanja, kao i praćenje provedbe aktivnosti i valorizacija istih

· Njegovanje temeljnih humanih vrijednosti važnih za razvoj odnosa među djecom i odraslima, kontinuirano poštivanje dječjih prava, kako u vrtiću tako i u obitelji

· Provođenje razgovora radi snimanja početnog stanja

· Praćenje i poticanje prilagodbe nove djece

· Identifikacija djece s posebnim odgojno-obrazovnim potrebama i poduzimanje odgovarajućih mjera prema programskim sadržajima

· Integracija preventivnih, zaštitnih i razvojnih programa u odgojno – obrazovni rad

· Integracija odgojno zdravstveno rekreativnih programa u odgojno-obrazovni rad

· Obogaćivanje svih programa fakultativnim sadržajima: predstave, izleti, edukativne posjete i sportsko rekreativni programi

· Prilagodba sadržaja i materijalnih uvjeta postojećoj epidemiološkoj situaciji

4.2. Globalno tematsko planiranje odgojno obrazovnog  rada

	Tematske cjeline
	Ciljevi i zadaci
	Vrijeme realizacije

	mjesec prilagodbe


	-izgraditi partnerski odnos s roditeljima te odnos povjerenja (odgojitelj-dijete) s ciljem zdravog i sretnog boravka djeteta u vrtiću 

-osmišljavati prostor  i aktivnosti prema potrebama i interesima djece

-razvijati pozitivno emocionalno stanje kod djece

-urediti i prilagoditi prostore, materijale i didaktiku razvojnim potrebama djece u odgojnoj skupini
	rujan



	Europski tjedan mobilnosti (16.-21. rujna)
	-osvijestiti i potaknuti djetetova razmišljanja o važnosti očuvanja Zemlje (usmjerenost na „zelena“ prijevozna sredstva)

-promoviranje sredstava javnog prijevoza i alternativnih modela kretanja i prijevoza u gradovima.
	rujan 



	Prvi dan jeseni
	-omogućiti djeci da svim osjetilima dožive raznolikost i ljepotu jeseni uočavajući promjene u prirodi

-poticati kod djece znatiželju i istraživačko ponašanje

– stvaranje veza i odnosa među stvarima u prirodnoj okolini i društvenoj sredini

- upoznavanje s karakteristikama godišnjeg doba

- upoznavanje s karakteristikama plodova
	rujan 

	Dječji tjedan (od 5. do 11. listopada)
	-razvijanje svijesti o pravima i potrebama djece, poticanje  roditelja na sudjelovanje u igrama i aktivnostima s djecom,  stvaranje osjećaja zajedništva među djecom

-senzibilizirati dijete za pomoć drugima – (Ti si moj prijatelj)

-upoznati dijete  sa njihovim pravima i dužnostima

-poticati ih na samostalnost i samovrednovanje,  poštivanje pravila i dogovora


	listopad

	Svjetski dan zaštite životinja (4. listopada)
	-proširiti znanje o životinjama koje žive u neposrednoj okolini, životinja u ZOO-u, životinjama koje su ugrožene


	listopad 

	Dani zahvalnosti za plodove zemlje; 

Dani kruha
	-upoznati djecu s načinom pripreme kruha i njegovom važnosti u svakodnevnom životu

-upoznati djecu s kulturom ophođenja prema kruhu  i načinu zbrinjavanja njegovih ostataka, te im približiti žetvene običaje

-omogućiti djetetu igru sa brašnom, tijestom, sjemenkama i neoblikovanim materijalima te primjenu pekarskih pomagala (valjak, sito…)
	listopad

	Dan kravate (18. listopada)
	-upoznati sa značenjem kravate, potaknuti njihov nacionalni ponos, kreativnim i originalnim radovima,  organizirati prigodnu izložbu likovnih radova
	listopad 

	Dan jabuka

(20. listopada)
	-promicanje važnosti konzumacije jabuka za zdravlje ljudi

-upoznati jabuke kao vrstu voća putem svih osjetila gdje rastu jabuke i što se sve može napraviti od jabuke – kolači, sok, čips..)

-Stjecanje iskustva dodirom, vidom, njuhom i okusom (određivanje okusa, različitosti i sličnosti)
	listopad 

	Svjetski dan štednje (31. listopada)
	- upoznavanje s vrijednosti novca i štednjom kao načinom života

- poticati djecu na brojanje, stvaranje pojma količine

-razvoj operativnog mišljenja,    

- stvaranje pojmova, 

-uspoređivanje, razvrstavanje, uparivanje, pridruživanje


	listopad 

	Svi sveti i Dušni dan
	-potaknuti i omogućiti izricanje osobnih osjećaja  i raspoloženja prema drugima

-podijeliti sjećanja i uspomene
	studeni

	Međunarodni dan tolerancije (16. studenog)
	-potaknuti kod djece međusobno poštovanje i prihvaćanja različitosti 
	studeni

	Dan sjećanja na žrtve Domovinskog rata i Dan sjećanja na žrtvu Vukovara i Škabrnje  (18.studenog)
	-potaknuti istraživačku radoznalost za povijest Hrvatske i žrtve Domovinskog rata

- sjećanje na herojsku obranu Vukovara, ponos i zahvalu prema braniteljima 
	studeni 

	Mjesec knjige


	- poticanje dječjeg interesa  prema knjizi, očuvanje trajnih vrijednosti 

-potaknuti dijete na prelistavanje i čitanje slikovnica i knjiga kao izvora zabave i znanja

-poticati sposobnost prepričavanja i razvoj govornog stvaralaštva

-Razvijati sposobnost doživljavanja i razumijevanja literarnih i scenskih djela
	listopad-studeni


-izgradnja ličnosti koja štiti svoja prava i prava drugoga, bori se za mirno rješavanje sukoba. 

	-izgrađivanje osobnog identiteta

-prihvaćanje i poštivanje drugoga

-prihvaćanje različitosti u društvu
	studeni 
	

	Adventsko razdoblje

Sv. Nikola (6. prosinca)

Božić (25. prosinca)
	-upoznati djecu sa tradicijskim običajima u vrijeme Adventa i Došašća

-razvijati kod djece osjećaj empatije i poticati djecu na dobra djela

-razvijati sposobnost uočavanja odnosa i veza među ljudima (blagdani)

- aktivno sudjelovanje u blagdanskim zbivanjima na razini vrtića i općine

- razvijanje osjećaja  pripadnosti, zajedništva ljubavi u vrtićkoj i obiteljskoj sredini

- razvijanje spoznaje o vrijednostima i važnosti narodnih običaja
	prosinac

	Prvi dan zime
	-pratiti i uočavati promjene u vremenskim prilikama

-iskustveno učiti o izmjeni godišnjih doba, stvarati uzročno-posljedične veze između stvari i pojava

-poticati razvoj svijesti o važnosti brige za životinje zimi
	prosinac

	Svjetski dan smijeha (10. siječnja)
	-Razvijati sposobnost prepoznavanja i izražavanja emocija


	siječanj 

	Svjetski dan bolesnika (11. veljače)
	-osvještavanje važnosti zdrave prehrane, kretanja, izbjegavanja  opasnih situacija nizom istraživačko spoznajnih, tjelesnih i radnih aktivnosti  te ciljanim poticajnim pitanjima upoznati djecu s pravilnim načinom življenja i očuvanja vlastitog zdravlja i zdravlja ljudi oko sebe
	veljača 

	Valentinovo (14. veljače)
	- poticati na usvajanje, razvijanje i njegovanje socijalnih vještina (empatija, privrženost, prijateljstvo)

- poticati na iskazivanje emocija, želja, potreba i prepoznavanje emocija,  želja i potreba drugih

- stvarati kod djece osjećaj sigurnosti i pripadnosti skupini
	veljača

	Međunarodni dan materinjeg jezika (21. veljače)

	-unapređivanje i razvoj materinjeg jezika

 -upoznati i približiti djeci različita narječja materinjeg jezika
	veljača

	Pokladni dani
	-upoznavanje pokladnih običaja našeg kraja

-dati djetetu priliku da iznese svoje strahove i agresivne porive, te mu pomoći ovladati onime što ga plaši

-očitovati izvorne osjećaje radosti, tuge, ljutnje  i straha

-izražavati emocije na spontani način

- razvijanje spoznaje o vrijednostima i važnosti narodnih običaja

- poticati likovno i scensko izražavanje te originalnost njihovog doživljaja
	veljača

	Dan ružičastih majica (zadnja srijeda u veljači)
	-upoznati djecu s prihvatljivim načinom rješavanja sukoba 

-razvijati empatiju, samopoštovanje, učiti djecu o različitostima i prihvaćanju različitosti 

-obilježiti ovaj dan nošenjem ružičastih majica u vrtiću


	veljača 

	St.Patricks day (17. ožujka)
	-upoznati djecu s običajima ljudi drugog govornog područja

-bogatiti vokabular djece u engleskoj skupini 
	ožujak 

	Dan očeva (19. ožujka)
	-usmjeravanje aktivnosti na očeve i njihovu ulogu u obitelji i životu djeteta
	ožujak 

	Svjetski dan oralnog zdravlja (20.3.)
	-poticanje svijesti o važnosti oralnog zdravlja

-upoznati djecu s pravilnim načinom održavanja higijene zubi te proširiti postojeća znanja
	ožujak 

	Prvi dan proljeća
	-zapažati vremenske promjene karakteristične za okolinu koja nas okružuje i s tim u vezi i način odijevanja te život ljudi

-proširivati spoznaje o biljkama i životinjama 

-poticati pozitivan stav prema njima
	ožujak 

	Svjetski dan voda (22.3)
	-osvijestiti  važnost vode za sva živa bića 

-razvijati navike i ponašanja bitna za zaštitu, očuvanje i štednju vode
	ožujak 

	Uskrsni blagdani
	-očuvanje kulturne baštine vezane za uskrsne običaje našeg kraja

-zadovoljiti djetetovu potrebu za ljubavlju, jačati osjećaj povjerenja i bezuvjetne ljubavi

-doživjeti Uskrs kao blagdan života simbolima koji prate korizmeno vrijeme 

- činimo djela svjetlosti: poticati djecu na ljubav, radost, dobrotu, strpljivost i spremnost da pomogne prijateljima u skupini, drugoj djeci, svojoj obitelji,  odgojiteljima
	ožujak/travanj

	Dan planeta Zemlja, 22. travnja
	-ukazati  na važnost zaštite i očuvanja zdravog okoliša 

-upoznati djecu s najbitnijim činjenicama o planeti  na kojoj živimo

-poučiti djecu kako  očuvati Zemlju za buduće generacije

-pojasniti djeci osnovne pojmove vezane za ekologiju ( ekologija, recikliranje, otpad…)

-poticati djecu na razmišljanje o važnosti recikliranja


	travanj

	Dani medijske pismenosti 


	-razgovor s djecom o svijetu medija i njihovim medijskim uzorima, njihovim pozitivnim i negativnim stranama 

-upoznati djecu s drugim načinima provođenja slobodnog vremena 

-osvijestiti roditelje o važnosti odgovornog korištenja medija kod djece 

-upoznati roditelje s pozitivnim i negativnim utjecajima medija 


	travanj 

	Majčin dan (druga nedjelja u svibnju)

Dan obitelji (15. 5.)


	-njegovati ljubav prema majci

-spoznati važnost i ulogu majke u svakodnevnom životu

-osvijestiti  važnost obitelji i međusobne brige jednih za druge


	svibanj 

	Svjetski dan sporta 
	-ukazati  na važnost tjelesne aktivnosti

-potaknuti na uključivanje u sportske aktivnosti

-zadovoljiti djetetovu potrebu za kretanjem, razvijati koordinaciju i preciznost u rukovanju s predmetima te razvijati koordinaciju pokreta

-razvoj psihomotoričkih sposobnosti u složenim vještinama. 

-upoznavanje raznih sportova


	svibanj

	Dan zaštite okoliša (5. lipnja)
	-poticati djecu na očuvanje neposrednog okoliša koji nas okružuje
	svibanj 

	Ususret ljetu (Sunce prijatelj ili ...)
	-razvijati kod djece potrebu za aktivnom zaštitom od sunca

- upoznati djecu s dobrim i lošim stranama Sunca
	lipanj


4.3.Praćenje i poticanje prilagodbe nove djece

S ciljem stvaranja primjerenih uvjeta za olakšavanje prilagodbe djece postavili smo si sljedeće zadaće:

· razvijanje osjećaja privrženosti, sigurnosti i dobrog raspoloženja djeteta tijekom boravka u vrtiću

· razvijanje slobodnog izražavanja djetetovih osjećaja, misli, potreba

· razvijanje interesa za komunikaciju s drugom djecom, interesa za igru i raznovrsne aktivnosti u vrtiću

· senzibiliziranje odgojitelja za posebnu komunikaciju i izgrađivanje povjerenja, sigurnosti i uvažavanja tijekom prvih kontakata s djecom i roditeljima

· jačanje roditeljskih kompetencija pri uključivanju u odgojno- obrazovni program ustanove tijekom prvih dana boravka u skupini

· podrška roditeljima u procesu odvajanja djece

· priprema prostornog i materijalnog okruženja za olakšavanje prilagodbe

· definiranje preporučenog tijeka prilagodbe djece rane dobi

· prikupljanje podataka o navikama, interakcijama i poticajima djeteta u različitim životnim situacijama

4.4. Integracija preventivnih, zaštitnih i razvojnih programa u odgojno – obrazovni rad

4.4.1. Program povećanja mjera sigurnosti djece i odraslih u vrtiću

S ciljem stvaranja sigurnog materijalnog i socijalnog okruženja za djecu i odrasle u vrtiću kroz pridržavanje već postojećih mjera i protokola sigurnosti postavili smo si sljedeće zadaće:

· Prevenirati potencijalno rizične situacije po sigurnost djeteta

· Osnažiti dijete za samokontrolu, samozaštitu, samoobranu i samopomoć u potencijalno rizičnim situacijama

· Planiranje i provođenje primjerenih postupaka i metoda, aktivnosti i sadržaja za implementiranje Programa sigurnosti u svakodnevni odgojni rad

· Pridržavanje mjera i protokola sigurnosti

· Informiranje i edukacija roditelja o problemima sigurnosti djece i odraslih u vrtiću

· Upoznavanje roditelja s kućnim redom, pravilima vrtića, mjerama i Protokolima sigurnosti

· Izrada pravila sigurnog ponašanja u grupi (u unutarnjem i vanjskom prostoru)

· Primjena postojećih Protokola postupanja u potencijalno rizičnim situacijama

· Primjena zadaća, sadržaja i aktivnosti iz Nacionalne akcije edukacije djece u području zaštite i spašavanja

4.4.2. Program odgoja i obrazovanja za ljudska prava

Nacionalni program odgoja i obrazovanja za ljudska prava implementirat će se u svim aspektima odgojno – obrazovnog rada i života djeteta u vrtiću kroz: svakodnevne životne situacije i aktivnosti vezane uz različite aspekte prava. S obzirom na to postavljamo za ovu pedagošku godinu sljedeće zadaće:

· Poticati svijest o postojanju prava i odgovornosti

· Poticati poštovanje prava drugih

· Poticati življenje u skladu s humanim vrijednostima

· Razvijati toleranciju

· Poticati uočavanje bogatstva različitosti ljudi, tradicije, kultura, mogućnosti

· Stvaranje primjerenog konteksta za ostvarenje djetetovih temeljnih prava

· Stvaranje uvjeta za upoznavanje djeteta sa ljudima različitih mogućnosti, različitih kultura, rasa

· Razvijanje projekata iz područja prava djeteta i demokratskog građanstva

· Planiranje, provedba i vrednovanje zadaća, aktivnosti i sadržaja iz područja prava djece, humanih vrijednosti i tolerancije različitosti

· Stvaranje materijalnog i socijalnog konteksta za življenje u pravima i za prava

· Sudjelovanje u aktivnostima koje promiču prava djece i odraslih, prava različitih: Europski tjedan mobilnosti, Dječji tjedan, Međunarodni dječji dan, Međunarodni dan tolerancije, Međunarodni dan starijih osoba, Međunarodni dan invalida, Svjetski humanitarni dan, Dan ljudskih prava, Međunarodni dan bolesnika

U ovoj pedagoškoj godini planiramo oformiti vlastiti CAP tim za  provedbu programa prevencije zlostavljana djece. Ukoliko ne oformimo vlastiti tim, nositeljice programa bit će vanjske suradnice  iz DVO. 

Predškolski CAP namijenjen djeci u godini prije polaska u školu. Cilj je smanjiti ranjivost djece i njihovu izloženost različitim oblicima zlostavljanja kroz: pružanje kvalitetnih informacija, poučavanje učinkovitim prevencijskim strategijama i osnaživanje njima važnih odraslih (roditelja i zaposlenika vrtića) da im pruže kvalitetniju podršku.

4.4.3. Programi

PROGRAM  PREDŠKOLE

Program predškole provodit će se u starijoj vrtićkoj skupini tijekom pedagoške godine u vremenu od 12,00 do 14,30 za djecu u godini prije polaska u školu. I ove pedagoške godine u planu je kraći program predškole od 250 ili 150 sati. Planirani početak programa predškole je od ožujka do svibnja tekuće pedagoške godine. 

Cilj je programa predškole svakom djetetu u godini dana prije polaska u školu osigurati optimalne uvjete za unaprjeđivanje vještina, navika i kompetencija te stjecanje spoznaja i zadovoljavanje interesa koji ću mu pomoći u prilagodbi na nove uvjete života, rasta i razvoja u školskom okruženju, a to ćemo postići kroz sljedeće zadaće:

· zadovoljiti djetetove potrebe za sigurnošću, pripadnošću, ljubavlju, samopoštovanjem i poštovanjem drugih osoba te potrebe za samoostvarenje osobnih potencijala

· razvijati i unaprjeđivati tjelesne, emocionalne, socijalne i spoznajne potencijale djeteta te poticati komunikacijske vještine potrebne za nove oblike učenja

· stjecati i/ili unaprjeđivati temeljne kompetencije djeteta:

· Komunikacija na materinskom jeziku

· Elementarna komunikacija na stranim jezicima

· Matematičke kompetencije i osnovne kompetencije u prirodoslovlju i tehnologiji

· Digitalne kompetencije

· Učiti kako učiti

· Socijalne i građanske kompetencije

· Inicijativnost i poduzetništvo

· Kulturna svijest i izražavanje

· Motoričke kompetencije

· motivirati odgojitelja za stjecanje znanja i stručno usavršavanje iz područja odgojno obrazovnog rada u predškoli

· vrednovati realizacije planiranih i provedenih aktivnosti odgojno – obrazovnog rada

· senzibilizacija odgojitelja za potrebe djece u godini prije polaska u školu

· stvarati primjeren kontekst za rad u predškoli

· edukacija roditelja o programu predškole i mogućnostima djeteta koje treba poticati kako bi dosegnuli svoj optimalni razvoj

· savjetodavni rad i snaženje obitelji za prelazak na nove uvjete razvoja djeteta u školskom okruženju

KRAĆI DRAMSKO-SCENSKI PROGRAM

U ovoj pedagoškoj godini planiramo nastaviti s provedbom Kraćeg dramsko-scenskog programa koji je je verificiralo MZOM,  6. lipnja 2022. g. KLASA: 601-01/22-03/00402, URBROJ: 533-05-22-0004.                              

Kraći dramsko-scenski program kreiran je tako da nastoji senzibilizirati dijete za razumijevanje i prihvaćanje međusobnih različitosti, poticati slobodu u govornom izražavanju, radoznalost i kreativnost, obogatiti iskustva novim spoznajama te ga usmjeriti prema aktivnostima koje će ga potaknuti na jačanje pozitivne slike o sebi, a sve u svrhu formiranja djeteta u samosvjesnu i stabilnu osobu, usmjerenu na razvijanje onih kompetencija koje zahtjeva današnji suvremeni svijet.

Temeljni je cilj programa pozitivan utjecaj na cjelokupni rast i razvoj djeteta posredstvom dramsko scenskog stvaralaštva čija je funkcija priređivati povoljan pedagoški kontekst koji će poticati i razvijati umjetnički i estetski senzibilitet, što je potencijalna osnova kasnijeg umjetničkog stava, kod ponekih i umjetničkog izraza.

Metode rada primjerene su dobi djeteta. Osnovna metoda i način rada je odgoj djece putem umjetnosti kroz igru i učenje. 

Planirane aktivnosti biti će u skladu s razvojnom dobi djece i u funkciji poticanja dramsko – scenskog izraza djeteta i to kroz:

- Scensko stvaralaštvo: drama, ples, lutka

- Sredstva izražavanja: riječ, pokret, tijelo, lutka

- Sadržaji i aktivnosti za poticanje dramsko – scenskog izraza djeteta

Program je namijenjen djeci od četvrte godine života do polaska u osnovnu školu. 

Godišnji plan i program nositelja programa: 

	
	Kraći dramsko-scenski program

	Ciljevi programa
	- razvijanje kvalitetnih emocionalnih i socijalnih odnosa, stvaranje zdrave slike o sebi, razvijanje i njegovanje samopouzdanja, odlučnosti, ustrajnosti, samokontrole

- razvoj empatije, tolerancije, solidarnosti, humanosti, zajedništva, njegovanje različitosti i poštivanje individualnih sloboda i načela jednakosti, osjećaja za suradnju i pomaganje, povjerenje i iskrenost, pravednost i poštenje, opraštanje i uvažavanje

- razvoj govornih i izražajnih sposobnosti i vještina

- poticanje kreativnosti i sigurnosti u javnom nastupu, slobode izražavanja i mišljenja, poticanje slušanja i strpljenja



	Zadaci i aktivnosti radionice
	- formiranje skupine i upoznavanje s mogućnostima, željama i potrebama djece (skupine i individualno) koje se mogu ostvariti tijekom rada u radionici

- dramske i jezične igre, igre zapamćivanja i ponavljanja, situacijske vježbe, dramatizacije, upravljane improvizacije, dramske, likovne, glazbene i plesne improvizacije, uporaba monološke i dijaloške forme u igrama




	Očekivani ishodi
	Ishodi proizlaze iz kompetencija postavljenih Nacionalnim kurikulom za rani i predškolski odgoj, a one koje su ostvarive u radu skupine su:  komunikacija na materinskom jeziku, socijalna i građanska kompetencija, inicijativnost i poduzetnost, kulturna svijest i izražavanje, motoričke kompetencije

- djeca će govorenjem uvježbavati/uvježbati glasove, fonološke skupine i riječi koji su problematični u izgovoru za neku razvoju fazu djeteta 

- djeca će razvijati koncentraciju i zapamćivanje 

-  djeca će razvijati / steći samopouzdanje 

- djeca će naučiti poštovati druge, njihova mišljenja i osjećaje

- djeca će razumjeti svoj doprinos i doprinos drugih u radu skupine

- djeca će razvijati osjećaj pozitivne konkurencije

- djeca će naučiti njegovati odnos prema tradiciji i običajima u svome mjestu

- djeca će uz pomoć igre uvježbavati motoriku

	Suradnja s roditeljima
	 Prema potrebi će voditeljica putem roditeljskog sastanka roditeljima predstaviti cilj i rad programa. Prema potrebi i na zahtjev roditelja obavljat će se i individualni razgovori. 

Tijekom rada, a u okviru obilježavanja prigodnih datuma ili prigoda (prateći rad vrtića) prezentirat će se rad djece.


KRAĆI PROGRAM ENGLESKOG JEZIKA
Kraći program engleskog jezika  verificiralo je MZOM,  KLASA: 601-02/22-03/00403 ; URBROJ: 533-05-22-0008 od 8. kolovoza 2022. godine provodimo u starijim mješovitim skupinama te je i nadalje besplatan za roditelje.

Cilj programa je stvarati adekvatne poticaje i okruženje za cjelokupni razvoj djeteta a posebno one kojima će se zadovoljiti djetetova potreba za učenjem stranog jezika kroz praktično životne situacije uz poštivanje djetetovih potreba, interesa i stupnja razvoja. Zadaće programa:
· utjecati na cjelovit razvoj djeteta obogaćujuću odgojno obrazovni rad sa stranim jezikom uz poštivanje zakonitosti metodike stranog jezika

· razvijati i podržavati interes i motivaciju djeteta za učenje stranog jezika te pripremiti djecu za nastavak učenja engleskog jezika u osnovnoj školi

· razvijati osjetljivost djeteta za jezične elemente engleskog jezika (izgovor, ritam, intonacija) 

· poticati i podržavati postupno izražavanje djeteta na engleskom jeziku u spontanoj interakciji sa svojim okruženjem (djeca, odgojitelji)
Program je namijenjen djeci od četvrte godine života do polaska u osnovnu školu. Provodit će se u Srednjoj vrtićkoj skupini i Starijoj vrtićkoj skupini dva puta tjedno po 35 minuta.

Godišnji plan i program nositelja programa: 

	
	Kraći program engleskog jezika

	Cilj
	- približiti djeci engleski jezik te anglofonu kulturu na njima svojstven način (kroz razne pokretne igre, igre uloga te ples i pokret)

- produbiti dječji interes za učenjem stranoga jezika te uporabu istoga u svakodnevici kroz igru

- steći osnovna jezična znanja iz područja engleskoga jezika te širok spektar znanja iz anglofone kulture te ih primjenjivati u komunikaciji sa vršnjacima, obitelji i širom zajednicom

	Zadaci 
	- upoznati djecu s anglofonom kulturom te engleskim jezikom na njima prilagođen, blizak i zanimljiv način

- poticati dječji interes za učenjem stranoga jezika te upoznavanje stranih kultura općenito

- razvijati svijest o važnosti uporabe engleskog jezika u svakodnevnom životu, komunikaciji i radu

- upoznati se s jednostavnim frazama na engleskom jeziku te svakodnevnim temama bliskim dječjoj dobi (pozdravi, oslovljavanja, obitelj, prijatelji, životinje, biljke, vrijeme, godišnja doba, hrana, boje, brojevi, igračke i slično)

- osvijestiti važnost aktivnost slušanja sugovornika koji govori na stranom jeziku

- jednako posvećivati pozornost tečnosti i točnosti pri uporabi stranoga jezika u govoru i pismu

- poticati jezičnu uporabu kroz mimiku, gestu, pokret i ples

	Način realizacija
	- individualni rad, rad u paru, grupni rad, frontalni rad

	Očekivani ishodi
	- djeca će biti sposobna voditi kraću konverzaciju na engleskom jeziku kroz služeći se jednostavnim frazama, pozdravima i oslovljavanjima sugovornika
- djeca će moći imenovati bića, stvari i pojave u svom neposrednom okruženju

- djeca će moći tijelom i pokretom moći odgovoriti na jednostavne upute i zadatke na engleskom jeziku

	Suradnja s roditeljima
	- roditeljski sastanci, individualni razgovori, izvješća, radionice i drugi oblici informiranja


KRAĆI PROGRAM ODGOJNO – OBRAZOVNOG RADA ZA POTENCIJALNO DAROVITU DJECU PREDŠKOLSKE DOBI 
Kraći program odgojno – obrazovnog rada za potencijalno darovitu djecu predškolske dobi

verificiralo je MZOM, KLASA: 601-02/22-03/00793 ; URBROJ: 533-05-23-0008 21. travnja

2023. godine.

Godišnji plan i program nositelja programa:

	
	Kraći program za rad s darovitom djecom

	Cilj
	Pružiti podršku cjelovitom razvoju potencijalno darovite djece. Osigurati adekvatno okruženje u kojem će moći razvijati svoje vještine i napredovati u svim aspektima razvoja.

	Zadaci
	- poticanje divergentnog mišljenja i kreativnog izražavanja

- razvoj socio-emocionalnih kompetencija

- razvoj kritičkog mišljenja

- rješavanje problemskih zadataka

- stjecanje novih vještina kroz igru

- usmjeravanje prema specifičnim interesima

	Način realizacije
	Program će se realizirati kroz radionice koje će se odvijati jednom tjedno gdje će se djeci ponuditi materijali i zadaci koji su u skladu s njihovim interesima i sposobnostima. Također, krenuti će se od približne točke razvoja kako bi se dalje razvijale sposobnosti kod djece.

	Očekivani ishodi
	- razvoj divergentnog mišljenja i kreativnog izražavanja

- razvoj socio-emocionalne zrelosti, samopouzdanja i pozitivne slike o sebi

- razvoj različitih kognitivnih sposobnosti 

- razvoj socijalnih vještina 

	Suradnja s

roditeljima
	Roditelji popunjavaju upitnik o potencijalnoj darovitosti svoje djece te prate razvoj sposobnosti u kućnom okruženju. Surađuju s vrtićem kroz individualne konzultacije i savjetovanja.


KRAĆI SPORTSKI PROGRAM 
Kraći sportski program verificiralo je MZOM, KLASA: 601-02/25-03/00383 ; URBROJ: 533-05-25-0004, 10. lipnja 2025. godine.

	
	Kraći sportski program 

	Cilj
	- očuvanje i unapređenje tjelesnog i mentalnog zdravlja

- razvijanje osnovnih motoričkih vještina djece predškolske dobi

- razvijanje svijesti o važnosti kretanja i tjelesne aktivnosti za zdravlje, dobrobit i svakodnevni život

- poticanje razvoja tjelesne pismenosti kroz sustavno jačanje tjelesne spremnosti, u skladu s dobi i sposobnostima djece

- razvijanje komunikacije, socijalne interakcije, slobode izražavanja, radoznalosti, kreativnosti i kognitivnih sposobnosti

- smanjenje vremena provedenog u sedentarnim aktivnostima

	Zadaci 
	- korištenjem igara i zabavnih aktivnosti omogućiti djeci prirodan i pozitivan ulazak u svijet tjelesne aktivnosti

- zadovoljenje dječje potrebe za igrom i kretanjem

- usvajanje i usavršavanje motoričkih znanja i vještina

- poboljšanje tjelesne spremnosti

- razvoj samopouzdanja, motivacije, moralnih osobina, radnih navika, samodiscipline i samostalnosti

- poticanje suradnje, pomaganje drugima i poštivanje pravila

	Način realizacija
	Program se provodi kroz tematske cjeline koje su prilagođene dobi, mogućnostima i interesima djece. Aktivnosti su osmišljene tako da potiču razvoj biotičkih motoričkih znanja kroz igru i raznovrsne zadatke kretanja. Rad se organizira individualno, u manjim skupinama ili grupno, ovisno o cilju aktivnosti i potrebama djece.

	Očekivani ishodi
	- razvija osnovne lokomotorne vještine (hodanje, trčanje, skakanje, puzanje, penjanje) kroz različite oblike kretanja

- unaprjeđuje koordinaciju i ravnotežu u kretanju i zaustavljanju tijela

- stječe kontrolu nad osnovnim manipulativnim vještinama (bacanje, hvatanje, guranje, kotrljanje)

- razvija orijentaciju u prostoru i vremenu kroz kretanje u različitim smjerovima, brzinama i ritmovima

- usvaja navike suradnje i sigurnog sudjelovanja u skupnim aktivnostima kroz igru i zajedničke sportske zadatke

	Suradnja s roditeljima
	Na početku će se održati uvodni roditeljski sastanak. Tijekom programa osigurat će se redovita komunikacija i individualni razgovori, te transparentno praćenje napretka (inicijalno i završno mjerenje). Roditelji će putem fotografija i izvješća pratiti rad, a na kraju ispuniti anonimne upitnike o zadovoljstvu programom i voditeljicama. 


4.6. OBOGAĆIVANJE REDOVITOG PROGRAMA faKULTATIVNIM SADRŽAJIMA, KAZALIŠNIM PREDSTAVAMA, SPORTSKIM DOGAĐANJIMA, IZLETIMA, RADIONICAMA

	Planirani izleti i posjete
	Sadržaj rada

	Posjet Dječjem kazalištu Branka Mihaljevića 
	Gledanje predstave i razgovor o pogledano.

	Posjet kinu
	

	ZOO vrt Osijek
	Razgledavanje životinja i razgovor o njima. Vožnja kompom. 

	Posjet školi 
	Upoznavanje djece s učiteljicom i s radnim danom u školi. 

	Konjički klub Slavonija i Baranja 
	Obilazak kluba i sudjelovanje u aktivnostima. 


4.7. Rad na projektima

Slijedom Nacionalnog kurikuluma za rani i predškolski odgoj te Programskog usmjerenja odgoja i obrazovanja predškolske djece kojima se propisuje zadovoljavanje dječjih potreba, mogućnosti i interesa, u godišnjim planovima odgojiteljica naznačeni su projekti koji bi se, temeljem uočenih interesa djece protekle godine, mogli ostvariti u predstojećoj godini. Ipak, sama tema projekta i tijek realizacije ovisit će isključivo o interesu djece za ponuđeno te su projekti planirani na početku pedagoške godine podložni promjenama ovisno o dječjem interesu za ponuđene. Neki od prijedloga tema projekata za predstojeću pedagošku godinu su sljedeći:

	Tema projekta
	Cilj
	Skupina 

	Znam svoja prava 
	Cilj projekta „Znam svoja prava” je upoznati djecu s njihovim temeljnim pravima na njima primjeren, razumljiv i djeci blizak način te poticati razvoj svijesti o vlastitoj vrijednosti, dostojanstvu i pravima drugih. 
	Starija mješovita vrtićka skupina 

	Naša mala knjižnica 
	Cilj projekta je prezentirati vlastitu knjigu pred skupinom, jasno izražavanje misli, argumentiranje izbora te odgovaranje na pitanje vršnjaka i razvoj predčitalačkih vještina. 
	Starija mješovita vrtićka skupina 

	U čudnovatom svijetu Ivana Brlić Mažuranić 
	Cilj projekta je bogaćenje rječnika, razvoj moralnih vrijednosti, kreativno izražavanje, učenje pažljivog slušanja, briga o slikovnicama i prepoznavanje strukture knjige. 
	Starija mješovita vrtićka skupina 

	Hrana 
	Cilj projekta je upoznati različite vrste hrane okusa, podjele prehrambenih proizvoda s naglaskom na zdravu prehranu.
	Mlađa mješovita vrtićka skupina 

	Godišnja doba 
	Cilj projekta je upoznati pobliže promjene u prirodi u različitim godišnjim dobima i razlike u odijevanju u različitim vremenskim prilikama. 
	Mlađa mješovita vrtićka skupina 

	Boje 
	Cilj projekta je potaknuti dječju prirodnu radoznalost i spoznavanje svijeta koji ih okružuje kroz prepoznavanje, razlikovanje i pridruživanje osnovnih boja.
	Starija jaslička mješovita skupina 

	Domaće životinje 
	Cilj projekta je razvijati dječju svijest o živom svijetu koji ih okružuje kroz upoznavanje izgleda, glasanja i kretanja domaćih životinja. 
	Starija mješovita jaslička skupina 

	Mali istraživači prirode 
	Cilj projekta je proširivanje spoznaja o prirodi i živim bićima u neposrednoj blizini vrtića.
	Srednja mješovita vrtićka skupina. 

	Od otpada do blaga 
	Cilj projekta je naučiti i shvatiti važnost recikliranja. 
	Srednja mješovita vrtićka skupina. 

	Mala meteorološka stanica 
	Cilj projekta je zapažanje vremena i njegove promjene kroz godišnja doba.
	Srednja mješovita vrtićka skupina. 

	Mali istraživači
	Cilj projekta je poticati cjelokupni motorički i senzomotorički razvoj djece kroz igru, kretanje i istraživanje različitih materijala, predmeta i prostora, pružajući djeci mogućnost stjecanja iskustava putem pokreta i osjetila.
	Mlađa jaslička mješovita skupina

	Škole za Afriku 
	Cilj projekta je upoznati djecu s životom u Africi te potaknuti razumijevanje drugih kultura, razvoj empatije i osjećaja solidarnosti. Nositelj projekta je UNICEF.
	Sve vrtićke skupine

	Sigurnije škole i vrtići
	Cilj projekta je poboljšati znanja djece i odgojitelja za teme pripreme za izvanredne situacije, prve pomoći i psihosocijalne podrške. Nositelj projekta je Hrvatski crveni križ.
	Sve vrtićke skupine

	Marijini obroci 
	Glavni cilj projekta Marijini obroci jest osigurati kvalitetan i hranjiv obrok dnevno gladnoj djeci na mjestu njihovog obrazovanja, odnosno u školama. Nositelj projekta je humanitarna udruga Marijini obroci. 
	Sve skupine


4.8. Pedagoška dokumentacija

Prema Pravilniku o obrascima i sadržaju pedagoške dokumentacije i evidencije o djeci u dječjem vrtiću pedagošku dokumentaciju i evidenciju o djeci moraju voditi sve osobe koje ostvaruju djelatnost predškolskog odgoja i ne smije se iznositi iz ustanove.

Obavezna dokumentacija:

· Matična knjiga djece

· Knjiga pedagoške dokumentacije odgojne skupine

· Imenik djece – dopuna imenika

· Ljetopis dječjeg vrtića

· Godišnji plan i program odgojno-obrazovnog rada

· Godišnje izvješće o ostvarivanju plana i programa rada

· Program stručnog usavršavanja

· Dosje djeteta s posebnim potrebama

· Knjiga zapisnika

Dokumentiranje podrazumijeva sustavno prikupljanje dokumentacije koja omogućuje promatranje i bolje razumijevanje djeteta, sredine iz koje dijete dolazi, a time osigurava kvalitetnu potporu njegovu razvoju i njegovoj sigurnosti. Ona pridonosi kreiranju kulture uključenosti i dijaloga između svih sudionika u vrtiću. Planiranje odgojno-obrazovnog rada, praćenje razvoja i učenja djece i vrednovanje realizirat će se: tromjesečno , tjedno i dnevno u propisanu pedagošku dokumentaciju. 

Sukladno Nacionalnom kurikulumu za rani i predškolski odgoj i obrazovanje od ove će pedagoške godine odgojiteljice jasličkih skupina započeti  s vođenjem dodatne dokumentacije u vidu Individualnih razvojnih mapa za svako dijete, koje će sadržavati sljedeće:

- Individualna dokumentacija o djeci

- Postignuća djece prema vremenu održavanja aktivnosti ili područjima učenja

- Slike i crteži djece

- Praćenje postignuća i sposobnosti djece

- Anegdotske bilješke

5. IZOBRAZBA STRUČNIH DJELATNIKA

Stručnim usavršavanjem djelatnica nastojat ćemo utjecati na kvalitetu svih segmenata odgojno obrazovnog rada. Individualnim stručnim usavršavanjem planiramo podizati vlastitu kompetenciju, unapređivati te preventivno djelovati i rješavati problemske situacije u odgojno obrazovnoj praksi. Planiramo stručno usavršavanje unutar vrtića, na stručnim radionicama te organiziranim stručnim usavršavanjima  vanjskih suradnika. 

Izobrazba stručnih djelatnika odvija se na tri razine:

-stručno usavršavanje unutar Dječjeg vrtića Ogledalce Ernestinovo

-stručno usavršavanje izvan Dječjeg vrtića Ogledalce Ernestinovo

-individualno stručno usavršavanje

	OBLIK USAVRŠAVANJA
	SADRŽAJ RADA
	Vremenik
	NOSITELJI

	Odgojiteljska vijeća 
	Razmatranje i donošenje Godišnjeg plana i programa
	Rujan 2026.
	Ravnateljica,

stručni tim, odgojitelji

	
	Planiranje zajedničkih aktivnosti. Teme prema potrebama.
	Tijekom pedagoške godine
	Ravnateljica,

stručni tim, odgojitelji

	
	Usvajanje Godišnjeg izvješća o radu


	Kolovoz 2027.
	Ravnateljica,

stručni tim, odgojitelji

	Stručni aktivi
	Izvješća odgojitelja sa stručnih skupova (predavanja, radionice)
	Tijekom pedagoške godine
	Ravnateljica,

stručni tim, odgojitelji

	Radionice
	Teme prema interesima i potrebama
	Tijekom pedagoške godine
	Ravnateljica,

stručni tim, odgojitelji

	Timska planiranja
	Planiranje i organiziranje rada, izmjena ideja i prijedloga
	Prema potrebi
	Ravnateljica,

stručni tim, odgojitelji

	Stručni skupovi
	Prema katalogu stručnih skupova AZOO
	Tijekom pedagoške godine
	Ravnateljica,

stručni tim, odgojitelji

	Individualno stručno usavršavanje
	Prema programu individualnog usavršavanja
	Tijekom pedagoške godine
	Ravnateljica,

stručni tim, odgojitelji


5.1. Stručno usavršavanje unutar Dječjeg vrtića 

 Usavršavanja unutar Dječjeg vrtića Ogledalce Ernestinovo održavat će se kroz Odgojiteljska vijeća, stručne aktive, radionice i timska planiranja. Odgojiteljice su pokazale poseban interes za iduće teme: učenje na otvorenom, kreativno izražavanje kod djece, popustljivost u odgoju, postavljanje granica u odgoju, nepoželjna ponašanja kod djece, rano razvijanje socio-emocionalnih vještina i samoregulacije kod predškolaca, socioemocionalni razvoj djece i rješavanje sukoba i STEM aktivnosti u vrtiću.

Odgojiteljice će održati sljedeće teme na odgojiteljskim vijećima: 

-Važnost tjelesne aktivnosti  kod djece predškolske dobi 

Stručni tim će prema potrebi održati predavanja na odgojiteljskim vijećima i aktivima.

5.2. Stručno usavršavanje izvan Dječjeg vrtića

Odgojiteljice Dječjeg vrtića Ogledalce prate plan stručnog usavršavanja Agencije za odgoj i obrazovanje i sukladno interesima i mogućnostima uključujemo što veći broj odgojitelja i stručnih suradnika u različite oblike stručnih radionica i skupova. Svaki odgojitelj može se stručno usavršavati prema interesima kroz dvije različite edukacije na teret Dječjeg vrtića Ogledalce Ernestinovo.

5.3.Individualno stručno usavršavanje

Odgojitelji i stručni suradnici ostvaruju individualni plan i program stručnog usavršavanja. Tijekom pedagoške godine za svoje individualno usavršavanje koristit će pedagošku i psihološku literaturu vrtićke knjižnice. Kontinuiranim radom na stručnoj literaturi prema planu stručnog usavršavanja prenositi će stečene spoznaje u neposredni rad s djecom, roditeljima i sustručnjacima.

6.SURADNJA S RODITELJIMA

Temeljni cilj suradnje s roditeljima je razvoj partnerskih odnosa između roditelja i vrtića, pružanje potpore obitelji i usklađivanje odgojno-obrazovnog pristupa usmjerenog na dijete. U skladu s tim postavljamo si sljedeće zadaće:

· Prepoznati aktualne potrebe roditelja i ponuditi primjerene, raznolike programe za dijete i obitelj.

· Osigurati kvalitetnu međusobnu interakciju roditelja i vrtića koja podrazumijeva dvosmjernu, otvorenu, jasnu i podržavajuću komunikaciju.

· Informirati roditelje o radu vrtića, događajima u skupini, suvremenim spoznajama iz područja predškolskog odgoja i obrazovanja.

· Razmijeniti iskustva o djetetovom razvoju, napredovanju, interesima i mogućnostima.

· Jačati roditeljske kompetencije – osnažiti ih i podržavati za roditeljsku ulogu, omogućiti prilike za razmjenu iskustava i učenje od drugih roditelja.

· Sudjelovati u stvaranju temeljnih uvjeta za ostvarivanje djetetovih prava.

· Omogućiti sudjelovanje roditelja u odgojno – obrazovnom radu – tijekom prilagodbe djeteta, prezentacijom roditeljskih znanja i vještina, sudjelovanjem na izletima, proslavama, priredbama, itd.

· Uključiti roditelje u zajedničko donošenje odluka, planiranje, vrednovanje.

	STRATEGIJE DJELOVANJA
	VRIJEME
	NOSITELJ

	Svakodnevna razmjena informacija odgojitelja i roditelja. Ciljani individualni razgovori odgojitelja i roditelja posebno tijekom razdoblja prilagodbe.
	Tijekom cijele pedagoške godine
	Odgojitelji, stručni tim

	Pedagoške i zdravstvene smjernice roditeljima
	Tijekom pedagoške godine, prema potrebi
	Odgojitelji, pedagoginja, zdravstvena voditeljica

	Informativni, komunikacijski i tematski roditeljski sastanci.
	U svim odgojnim skupinama 3 puta tijekom pedagoške godine
	Odgojitelji, stručni tim

	Komunikacija s roditeljima putem:

· Kutića za roditelje

· Mrežne stranice vrtića

· Drugi oblici pisane komunikacije
	 Kontinuirano tijekom pedagoške godine
	Odgojitelji, stručni tim, ravnateljica

	Neposredno roditeljsko sudjelovanje kroz:

· Pripremu odgojno – obrazovnog rada

· Različite aktivnosti s djecom (razdoblje prilagodbe, sudjelovanje u projektima, predstavljanje zanimanja, posjeti, izleti…)

· Prezentacija postignuća

· Različite manifestacije i humanitarne akcije

· Radionice s roditeljima
	Tijekom pedagoške godine
	Odgojitelji

Stručni tim

roditelji


Suradnju s roditeljima planiramo ostvariti kroz sljedeće oblike:

-roditeljski sastanci

-individualni razgovori

-aktivnosti roditelja u vrtiću

-Kutić za roditelje

6.1.Roditeljski sastanci

Komunikacijskim sastancima roditeljima se omogućuje diskusija s odgojiteljicama i drugim roditeljima o određenoj temi, razmjena mišljenja, osvješćivanje problema te rješavanje dilema vezanih uz odgoj i rad s djecom predškolske dobi. Teme sastanaka određuju se ovisno o postojećem problemu unutar skupine, o interesu roditelja za pojedinu temu ili o procjeni odgojiteljica o relevantnosti pojedine teme za određenu grupu roditelja. Navesti ćemo neke od planiranih tema roditeljskih sastanaka za ovu pedagošku godinu. 
	Tema
	Vremenik
	Odgojna skupina

	1. Informativni roditeljski sastanak
	rujan 
	Sve skupine

	Granice u odgoju djece
	studeni
	Mlađa mješovita vrtićka skupina

	Razvoj govora 
	veljača
	Mlađa mješovita jaslička skupina

	Polazak u školu
	veljača
	Starija vrtićka mješovita skupina

	Djeca i mediji
	travanj
	Starija mješovita vrtićka mješovita skupina

	Socio-emocionalni razvoj djeteta
	travanj
	Mlađa mješovita vrtićka skupina

	Utjecaj ekrana na djecu
	travanj
	Starija mješovita jaslička skupina

	Agresivnost kod djece predškolske dobi 
	travanj
	Srednja mješovita vrtićka skupina 

	Završni roditeljski sastanak-prezentacija rada
	lipanj
	Sve skupine


Ovisno o potrebama i aktualnim situacijama, teme se mogu izmijeniti, nadopuniti ili se mogu održati dodatni roditeljski sastanci. 

Stručne suradnice će održati roditeljske sastanke sukladno potrebama.

6.2. Individualni razgovori

Tijekom listopada će se početi održavati individualni razgovori s roditeljima. Razgovorima će nazočiti oba odgojitelja. Tijekom ožujka održati će se također obvezni individualni razgovor s roditeljima djece u godini prije polaska u školu s ciljem lakše pripreme djeteta. 

Svaki odgojiteljski par odredit će datum i vrijeme za održavanje individualnih razgovora za svaki mjesec koji će biti jasno istaknut kako bi roditelji na vrijeme mogli najaviti svoj dolazak.

Stručni suradnici i ravnateljica bit će dostupni za razgovore s djetetom i roditeljem u svrhu upisa djeteta ili iz nekog drugog razloga. 

6.3.Aktivnosti roditelja u vrtiću

Uključivanje roditelja u život i rad vrtića, ostvarivat ćemo kroz različite oblike suradnje: 

-prisustvovanje svakodnevnim aktivnostima u vrtiću

-sudjelovanje u izletima, 

-sudjelovanje u aktivnosti „Roditelji nam čitaju”

-sudjelovanje u kreativnim radionicama

-sudjelovanje na svečanostima u vrtiću

-sudjelovanje u zajedničkim akcijama, 

-održavanje radionice za Sv. Nikolu, Božić i Uskrs 

-sudjelovanje na Večeri matematike

-Dani otvorenih vrata: sportske, likovne i kreativne aktivnosti

Navedeno ćemo ostvariti tijekom pedagoške godine ovisno o mogućnostima i interesima roditelja.

 6.4. Kutić za roditelje

S roditeljima planiramo ostvarivati i svakodnevnu komunikaciju putem Kutića za roditelje koji će sadržavati sljedeće informacije:

- osobna karta skupine

- tjedni planovi

- tekstovi o rastu, razvoju i odgoju djece

- tekstovi o aktualnoj problematici pedagoške prirode

- obavijesti o aktualnim zbivanjima u vrtiću i konkretnoj odgojnoj skupini

- foto zapisi djece u aktivnostima

- dječji likovni  i drugi radovi

- izjave djece ne određenu temu 

- pozivi na sudjelovanje u zajedničkim aktivnostima u vrtiću

- pozivi i termini individualnih razgovora

- najave roditeljskih sastanaka

- poziv za pomoć pri realizaciji aktivnosti (materijali)

- zahvale roditeljima


- prijedlozi aktivnosti kod kuće

- tekstovi pjesama koje učimo u vrtiću

7.SURADNJA S VANJSKIM ČIMBENICIMA

Tijekom pedagoške godine planiramo kontinuirano ostvarivati suradnju s relevantnim institucijama i pojedincima s ciljem: 

· obogaćivanja djetetova života i iskustva različitim kulturno-umjetničkim doživljajima i događanjima, sportsko-rekreativnim programima, druženjima i susretima s drugom djecom i odraslima

· profesionalnog usavršavanja djelatnica vrtića

· tehničke realizacije planiranih sadržaja

Navest ćemo najvažnije oblike suradnje s vanjskim čimbenicima koje planiramo ostvariti. 

7.1.OBOGAĆIVANJE DJETETOVA ŽIVOTA I ISKUSTVA

	Ustanova/Udruga
	Sadržaj rada/svrha suradnje

	Policijska uprava Osijek, Prometna policija 
	Osposobljavanje djece predškolske dobi za sigurno i samostalno sudjelovanje u prometu.

	DVD Ernestinovo


	Upoznavanje s načinom rada vatrogasaca te vatrogasnom opremom; upoznavanje s opasnim radnjama koje potencijalno uzrokuju požar; promatranje pripremnih aktivnosti za gašenje požara.

	Osnovna škola Ernestinovo
	Posjet predškolaca školi, upoznavanje s učiteljicama i informiranje o budućim školskim obvezama, korištenje školske dvorane za provođenje sportskog programa 

	NK Sloga Ernestinovo
	Upoznavanje s radom nogometnog kluba. Održavanje sportskih aktivnosti.

	HAK- Hrvatski auto klub
	Upoznavanje s osnovnim prometnim

pravilima; priprema za samostalan

prelazak ceste preko pješačkog prijelaza;

raspoznavanje i poštovanje osnovnih

prometnih znakova u bližoj okolici.

	Općina Ernestinovo 
	Budući da je Općina Ernestinovo osnivač vrtića, surađujemo gotovo na svakodnevnoj razini, a također sudjelujemo i na događajima i aktivnostima koje organizira Općina.

	Mala akademija umjetnosti Ernestinovo 
	Sudjelovanje u aktivnostima koje provodi Udruga. 

Sudjelovanje na Međunarodnoj koloniji mladih Ernestinovo. 

	Dom za starije i nemoćne Kanisek Ernestinovo 
	Posjet domu tijekom godine i provedba zajedničkih aktivnosti. 

	Crveni križ
	Suradnja u provođenju projekta Sigurnije škole i vrtići.

	Ministarstvo kulture i medija /

Ministarstvo znanosti, obrazovanja i mladih
	Ruksak pun kulture 

	Konjički klub „Slavonija i Baranja“, Ernestinovo
	Izlet u prirodu i edukacija o konjima.

	FOOZOS
	Stručna praksa studenata. Sudjelovanje u provođenju istraživanja.


Po potrebi ćemo surađivati i s drugim čimbenicima. 

8.VREDNOVANJE PROGRAMA

Cilj vrednovanja je unutarnja procjena kvalitete prema važećim parametrima Nacionalnog kurikuluma za rani i predškolski odgoj. Dokumentiranje omogućuje odgojiteljima bolje razumijevanje djeteta u odgojno-obrazovnom procesu, razumijevanje kvalitete okruženja za učenje i kvalitete njegovih intervencija, omogućava procjenjivanje aktualnog znanja i razumijevanje djece te modificiranje složenosti ponuđenih materijala i aktivnosti.
Vrednovanje i dokumentiranja i programa vršit će se radi: 

a) procjene postignuća i kompetencija djece

b) oblikovanje kurikuluma

c) partnerstva s roditeljima i komunikacije sa širom socijalnom zajednicom 

 Dokumentiranje i vrednovanje vršiti ćemo uz pomoć sljedećih oblika praćenja:

· Obrazac za inicijalni razgovor koji ispunjava roditelj

· Zapažanja i bilješke o djeci u vrijeme prilagodbe

· Ankete i upitnici za djecu, odgojitelje, roditelje

· Pedagoška dokumentacija 

· Liste praćenja razvoja i postignuća djeteta

· Izjave djece

· Zapisnici roditeljskih sastanaka

· Dokumentiranje na nivou odgojnih skupina (individualni i zajednički uratci djece, slike i crteži djece, plakati, panoi, izložbe i prezentacije)

· Foto i video zapisi
· Upitnici, projektne mape, plakati

· Evidencija stručnog usavršavanja u Programu stručnog usavršavanja

· Zapisnici Odgojiteljskih vijeća, Internih stručnih aktiva, radnih dogovora

· Potvrde o sudjelovanju na eksternim oblicima stručnog usavršavanja

· Prezentacije eksternih oblika stručnog usavršavanja na Odgojiteljskim vijećima

· Evidencija i dokumentacija o stažiranju odgojitelja i stručnih suradnika pripravnika

· Liste antropometrije za svaku grupu i evidencija antropološkog mjerenja

· Evidencija procijepljenosti

· Evidencija o ozljedama

· Lista praćenja tehničkog osoblja

· Lista praćenja rada u kuhinji i HACCP program

· Sanitarne knjižice

· Potvrde o polaganju higijenskog minimuma

9.PLAN I PROGRAM RAVNATELJICE I STRUČNOG TIMA

9.1. Plan i program rada ravnateljice

Postaviti organizacijsku strukturu rada vrtića u skladu a operativnim potrebama ustanove, te poduzimati odgovarajuće mjere za unaprjeđenje radnih procesa i poboljšanje postignuća u pedagoškom i poslovnom segmentu.

· izrada Godišnjeg plana i programa rada vrtića - rujan

· vršiti analizu rada i postignuća u pedagoškoj godini – tijekom godine

· izrada Godišnjeg izvješća o radu –srpanj

· planiranje sjednica Odgojiteljskog vijeća –tijekom godine

· planiranje sastanaka stručnog tima – tijekom godine

· planiranje radnih dogovora, refleksija/timskih planiranja – tijekom godine

· planiranje stručnih usavršavanja u ustanovi i izvan nje – tijekom godine

· izrada programa sadržaja i aktivnosti za pojedine akcije i manifestacije u suradnji s nosiocima istih  - dogovorno s nosiocima

· planiranje sjednica Upravnog vijeća u suradnji s predsjednikom Upravnog vijeća – tijekom godine, priprema materijala za sjednice te osigurati provedbu njihovih zaključaka i odluka u svakodnevnom radu vrtića

· praćenje provedbe razvojnog plana ustanove 

· pružati podršku i pomoć u izradi planova i programa rada odgojitelja i stručnog suradnika – tijekom godine

Poslovi organiziranja rada Vrtića 

Provesti analizu stanja objekta, unutarnjih i vanjskih prostora, kao i opremljenosti vrtića, te izraditi plan prioriteta za tekuću pedagošku godinu u skladu s potrebama za nesmetano odvijanje odgojno – obrazovnog procesa i osiguranje sigurnosti u radu.

· provesti javne upise za redovne programe i programe javnih potreba – svibanj

· organizacija rada u novoj pedagoškoj godini - kolovoz i tijekom godine

· briga o odgovornom odnosu radnika prema imovini vrtića - tijekom godine

· koordinirati rad svih skupina i djelatnika - tijekom godine

· iniciranje inovacija i rad na unaprjeđenju odgojno-obrazovnog procesa - kontinuirano tijekom godine

· Savjetodavni rad 

Pratiti rad svih zaposlenika, s ciljem osiguranja kvalitetne provedbe odgojno – obrazovnog procesa te kontinuiranog unaprjeđenja pedagoškog standarda.

· sa svim djelatnicima vrtića u cilju pozitivne međusobne komunikacije i razvoja vrtića 

· savjetovanje i suradnja sa vanjskim stručnjacima i ustanovama 

· savjetovanje i suradnja s roditeljima (tijekom pedagoške godine)

· Administrativno-upravni poslovi 

· sklapanje ugovora o radu na određeno i neodređeno radno vrijeme - tijekom godine 

· sklapanje ugovora o pružanju usluga vrtića s roditeljima – tijekom godine

· skladanje ugovora s dobavljačima - tijekom godine

· izrada plana korištenja godišnjih odmora -svibanj/ lipanj

· izdavanje Odluke o korištenju godišnjeg odmora 

· izdavanje rješenja o ostalim primanjima (pomoći, jubilarne nagrade) 

· praćenje primjene zakona i podzakonskih akata i stručno usavršavanje iz te tematike - tijekom pedagoške godine

· vođenje evidencije o radnicima i radnom vremenu radnika  - svakodnevno

· donositi odluke iz djelokruga rada 

· Financijsko-računovodstveni poslovi 

· izrada plana razvojnih programa - listopad

· izrada plana nabave i izmjena plana nabave u suradnji s računovodstvom, kuharicom i zdravstvenom voditeljicom

· pravovremena isplata materijalnih prava radnika 

· izrada polugodišnjeg i godišnjeg financijskog izvješća - tijekom pedagoške godine

· izdavanje narudžbenica

· dostava računa u knjigovodstvo i odobravanje isplata 

· ispunjavanje izjave te upitnika o fiskalnoj odgovornosti – siječanj/veljača, lipanj

Suradnja 

Aktivno poticati suradnju sa svim relevantnim organizacijama, ustanovama i pojedincima koji su ključni za uspješnu realizaciju GPP-a kao i za poslovanje i cjelokupno funkcioniranje vrtića.

· ostvarivanje i unapređivanje suradnje sa roditeljima 

· suradnja sa načelnicom i Općinskim vijećem 

· Suradnja s Upravnim vijećem: - dogovarati dnevni red - pripremati materijale za sjednice - podnositi obrazloženja, izvješća, sudjelovati u radu - provoditi odluke 

· s Upravnim odjelom za obrazovanje, kulturu i sport 

· s nadležnim inspekcijskim službama 

· s javnim ustanovama, poduzećima i udrugama u mjestu 

· sa školama i vrtićima 

· s Ministarstvom znanosti obrazovanja, sporta i mladih

· s Agencijom za odgoj i obrazovanje 

· s osnovnom školom Ernestinovo

· s Hrvatskim zavodom za zapošljavanje 

· s Hrvatskim zavodom za mirovinsko osiguranje 

· s Hrvatskim zavodom za zdravstveno osiguranje

· s Udrugom Breza, Dokkica

Zastupanje i predstavljanje ustanove

· zastupanje prema pozivima i potrebi 

· zastupanje u javnim medijima 

· prezentiranje ustanove na kongresima, konferencijama, seminarima, smotrama, priredbama 

· prezentacija javnosti rada na internetskoj stranici vrtića (tijekom godine)

Stručno usavršavanje

Prisustvovati stručnim seminarima, aktivima i predavanjima s ciljem stjecanja novih znanja i prenošenja suvremenih pristupa u rad Vrtića, te unaprjeđenja pedagoških praksi kroz kontinuirano profesionalno usavršavanje.

· izraditi program stručnog usavršavanja u suradnji sa stručnim suradnicima

· brinuti se o ostvarivanju plana stručnog usavršavanja 

· sudjelovati u radu zajedničkih stručnih timova 

· sudjelovati u radionicama , predavanjima, seminarima 

· organizirati predavanja, radionice i seminare u vrtiću 

Usavršavanje u ustanovi i izvan ustanove

· prisustvovati radionicama u organizaciji vrtića i  predavanjima za odgajatelje 

· organizirati i voditi sjednice Odgojiteljskog vijeća 

· usavršavanje prema katalogu AZOO - tijekom godine

9.2. Plan i program stručne suradnice pedagoginje

1. PLANIRANJE I PROGRAMIRANJE RADA

Stručni suradnik pedagog sudjeluje u planiranju i programiranju rada Dječjeg vrtića na način da:

· sudjeluje u izradi Godišnjega plana i programa odgojno-obrazovnog rada

· planira rad Odgojiteljskog vijeća te sudjeluje u njegovom radu

· potiče odgojitelje na stručno usavršavanje i planira ga

· planira vlastito stručno usavršavanje

· sudjeluje u izradi Godišnjeg izvješća o radu.

2. NEPOSREDNE ZADAĆE U ODNOSU NA DIJETE

Neposredni odgojno-obrazovni rad stručnog suradnika pedagoga s djecom podrazumijeva: 

· provođenje upisnih razgovora, sudjelovanje u procesu upisa djece i formiranju odgojnih skupina

· kontinuirano vođenje pedagoške dokumentacije djece

· praćenje prilagodbe djece u dječjem vrtiću i pomoć pri savladavanju teškoća vezanih uz prilagodbu

· poticanje cjelovitog razvoja djece (tjelesnog, emocionalnog i intelektualnog)

· procjenjivanje i praćenje aktualnih potreba djece te osiguravanje uvjeta za zadovoljavanje dječjih prava i potreba (individualnih i skupnih)

· poticanje kvalitetne komunikacije i razvijanje pozitivnih socijalnih odnosa u skupini kroz individualni i grupni rad s djecom

· podržavanje individualnih karakteristika djeteta i omogućavanje njegovog pravilnog razvoja

· identificiranje i praćenje djece s posebnim potrebama (djeca s teškoćama i darovita djeca)

· sudjelovanje na sportskim i kulturnim događajima s djecom

· održavanje pedagoških radionica u skupinama

3. ZADAĆE U ODNOSU NA ODGOJITELJE

U radu odgojitelja stručni suradnik pedagog sudjeluje kroz:

· upoznavanje odgojitelja s upisnom dokumentacijom djece

· surađivanje s odgojiteljima pri uređivanju sobe i raspoređivanju materijala

· pružanje pomoći pri izradi plana i programa rada te provođenju aktivnosti

· pružanje pomoći i podrške odgojiteljima prilikom prilagodbe djece te u daljnjem neposrednom radu s djecom kroz pedagošku godinu

· surađivanje s odgojiteljima u praćenju i procjenjivanju djece te stvaranju poticajnog okruženja

· praćenje individualnog napretka djece s posebnim potrebama (djece s teškoćama u razvoju i darovite djece)

· održavanje individualnih konzultacija i skupnih sastanaka s odgojiteljima

· poticanje suradnje odgojitelja međusobno, odgojitelja sa stručnim suradnicima, odgojitelja s ravnateljicom te odgojitelja s ostalim odgojno-obrazovnim čimbenicima

· poticanje, provođenje i praćenje stručnih usavršavanja odgojitelja tijekom pedagoške godine u/i izvan ustanove i njihovog napredovanja

· poticanje profesionalnog razvoja odgojitelja kroz promicanje refleksivne i samo refleksivne prakse

· praćenje i pregledavanje pedagoške dokumentacije vođene od strane odgojitelja

· provođenje razgovora s roditeljima u suradnji s odgojiteljima

·  pomoć odgojiteljima u radu na odabranim projektima skupina i projektima na razini vrtića, u smislu osmišljavanja poticaja, izboru sadržaja, provođenju aktivnosti te evaluaciji postignutog

· suradnja u kreiranju i unapređivanju primjerenog i poticajnog prostorno- materijalnog okruženja vrtića

· pomaganje pri organiziranju izleta, posjeta kazalištima, muzejima, sportskim događajima, klizalištu i sličnim aktivnostima

· pomaganje pri organiziranju i provođenju završnih svečanosti te sportskih i kulturnih manifestacija od strane dječjeg vrtića

· prijava te praćenje rada odgojitelja pripravnika te savjetovanje i priprema za pripravnički ispit

· poticanje samoevaluacije odgojitelja te evaluacije kroz kritičko prijateljstvo

· podrška pri organizaciji i održavanju roditeljskih sastanaka 

4. ZADAĆE U ODNOSU NA STRUČNE SURADNIKE I RAVNATELJICU

Suradnja stručnog suradnika pedagoga sa ostalim stručnim suradnicima i ravnateljicom uključuje:

· surađivanje pri provođenju upisnih razgovora, upisu djece te formiranju odgojnih skupina

· surađivanje i sudjelovanje u izradi dokumenata nužnih za planiranje i programiranje rada dječjeg vrtića

· kritičko promišljanje i unapređivanje odgojno-obrazovnog rada

· provođenje individualnih i skupnih sastanaka

· praćenje napretka djece individualno te cijele odgojne skupine

· pružanje pomoći odgojiteljima u neposrednom radu s djecom 

· identificiranje i praćenje djece s posebnim potrebama (djece s teškoćama i darovite djece)

· sudjelovanje u radu povjerenstva za zapošljavanje novih djelatnika 

· suradnja pri vrednovanju rada vrtića 

· sudjelovanje u planu nabave pedagoške literature, nove didaktike i ostale opreme za nadolazeću pedagošku godinu.

5. ZADAĆE U ODNOSU NA RODITELJE

Zadaće stručnog suradnika pedagoga u odnosu na roditelje obuhvaćaju:

· surađivanje s roditeljima prilikom upisa u Dječji vrtić

· pomaganje i uključivanje roditelja u proces prilagodbe djece

· intenzivnije uključivati roditelje u neposredan odgojno- obrazovni proces kao ravnopravnog partnera 

· poticanje i organiziranje individualnih konzultacija (telefonskih ili osobnih) i tematskih roditeljskih sastanaka

· pružanje kontinuirane podrške pri unapređenju roditeljskih kompetencija savjetodavnim i edukativnim radom kroz individualne i grupne sastanke, radionice i slično

· uključivanje roditelja u neposredno sudjelovanje u pojedinim aktivnostima u vrtiću

· uključivanje roditelja u izvan vrtićke aktivnosti djece

· upućivanje roditelja na prava djeteta te pravo na izbor vrste i sadržaja aktivnosti

· poticanje na sudjelovanje roditelja u prikupljaju donacija, pedagoških neoblikovanih materijala za rad, radionicama i sličnim aktivnostima

· održati roditeljske sastanke na razini vrtića te na razini skupina 

· sudjelovanje u izradi materijala za roditelje 

· uključivanje roditelja u evaluaciju odgojno-obrazovnog procesa.

6. ZADAĆE U ODNOSU NA DRUŠTVENE ČIMBENIKE

Zadaće pedagoga u odnosu na društvene čimbenike su

· surađivanje s institucijama i pojedincima s ciljem obogaćivanja programa raznim sadržajima i kvalitetnije realizacije u skladu s godišnjim planom i programom odgojno-obrazovnog rada

· surađivanje s odgojno-obrazovnim, kulturnim i drugim institucijama, udrugama i društvima

· omogućivanje raznolikih sadržaja i aktivnosti djeci s ciljem poboljšanja procesa odgoja i obrazovanja

· planiranje, provođenje i dokumentiranje zajedničkih aktivnosti

· vrednovanje provedenih zajedničkih aktivnosti.

9.3. Plan i program stručne suradnice psihologinjE

Temeljne zadaće rada predškolskog psihologa su prevencija, rana intervencija i edukacija, a usmjerene su na rad s djecom, roditeljima, odgojiteljima, stručnim timom i društvenim čimbenicima.

ZADAĆE U ODNOSU NA DIJETE 

· sudjelovanje u inicijalnim razgovorima prilikom upisa radi prikupljanja bitnih informacija o djetetu (razvoj, ponašanje, navike) 
· kontinuirano praćenje prilagodbe novoupisane djece
· procjena individualnih razvojnih potreba djeteta 
· kontinuirano opserviranje i praćenje djetetovog psihomotornog, kognitivnog i socio-emocionalnog razvoja i napredovanja
· kontinuirano opserviranje i praćenje djetetovog ponašanja u odgojnoj skupini te provođenje aktivnosti za poticanje pozitivnog emocionalnog razvoja i kvalitetnog odnosa s vršnjacima i odraslima
· identificiranje djece s teškoćama, postavljanje razvojnih zadaća te izrada i provođenje individualiziranog odgojno-obrazovnog programa 
· rano otkrivanje i utvrđivanje potencijalno darovite djece te izrada i provođenje programa koji odgovaraju njihovim potrebama i interesima
· provođenje aktivnosti za prevenciju emocionalnih teškoća i poremećaja u ponašanju
· procjena razvojnog statusa djece u godini prije polaska u školu, postavljanje razvojnih zadaća te provođenje aktivnosti u području razvoja spremnosti za školu
· planiranje i provođenje intervencija u kriznim situacijama i pomoć djeci u prevladavanju stresnih situacija (tugovanje, bolest, razvod roditelja i sl.)
· individualni rad s djetetom 
· vođenje dokumentacije o djetetu 
ZADAĆE U ODNOSU NA RODITELJE

· sudjelovanje u inicijalnim razgovorima s roditeljima novoupisane djece te upoznavanje specifičnosti i potreba obitelji
· informiranje roditelja o razvojnoj problematici procesa prilagodbe djeteta na vrtić
· informiranje roditelja o rezultatima praćenja i psihologijske procjene djeteta
· savjetodavni rad s roditeljima i educiranje roditelja o temama iz područja razvojne psihologije i srodnih područja
· sudjelovanje na roditeljskim sastancima
· promoviranje partnerskih odnosa roditelja i dječjeg vrtića
· vođenje dokumentacije o radu s roditeljima
ZADAĆE U ODNOSU NA ODGOJITELJE

· prijenos relevantnih informacija o osobinama i individualnim razvojnim potrebama djece
· pružanje podrške i stručno usmjeravanje prilikom rješavanja svakodnevnih problema u odgojno-obrazovnom procesu i zadovoljavanju potreba roditelja i djeteta
· davanje smjernica za opažanje i praćenje razvoja djece, njihovog napretka i postignuća
· suradnja u planiranju razvojnih zadaća i odgojno-obrazovnog rada odgojitelja (uvjeta, aktivnosti,… )

· suradnja u utvrđivanju i zadovoljavanju specifičnih odgojno-obrazovnih potreba djeteta te osmišljavanje strategija koje odgojiteljima omogućuju podržavanje i poticanje kompetencija djeteta
· suradnja i pomoć u osmišljavanju i provedbi individualiziranog rada s djetetom u odgojnoj skupini
· praćenje odgojno-obrazovnog rada te jačanje kompetencija za refleksiju, samorefleksiju, vrednovanje i samovrednovanje
· provođenje individualnog i grupnog stručnog usavršavanja iz područja psihologije kojim se podržava profesionalni i osobni rast i razvoj odgojitelja
· promoviranje kvalitetnih modela interakcije i komunikacije između svih sudionika odgojno-obrazovnog procesa  (dijete, roditelj, odgojitelj, stručni tim)
SURADNJA SA STRUČNIM SURADNICIMA I RAVNATELJICOM

· kontinuirana suradnja sa stručnim suradnicima i ravnateljicom u cilju jedinstvenog i interdisciplinarnog pristupa prilikom kreiranja bitnih zadaća, praćenja odgojno-obrazovnog procesa, zadovoljavanja potreba djece, suradnje s roditeljima te analize postojećih i pronalaženja novih strategija djelovanja

· sudjelovanje u radu Povjerenstva za upis djece u vrtić

· sudjelovanje u praćenju kvalitete rada vrtića te u kreiranju promjena s ciljem unaprjeđivanja odgojno-obrazovnog procesa

· sudjelovanje u stvaranju temeljnih uvjeta za ostvarivanje djetetovih prava i kvalitetnog okruženja za cjelovit razvoj djeteta

SADRŽAJ RADA U ODNOSU NA SURADNJU S VANJSKIM USTANOVAMA I INSTITUCIJAMA

· suradnja s mentoricom i drugim predškolskim psiholozima 

· suradnja s Centrom za socijalnu skrb 

· suradnja s djelatnicima u specijaliziranim i zdravstvenim ustanovama vezano uz preglede, obradu, uključivanje u tretmane i izradu programa za djecu s posebnim potrebama 

· suradnja sa školskim stručnim suradnicima vezano uz upis djece u prvi razred 

· suradnja s Agencijom za odgoj i obrazovanje i Ministarstvom znanosti, obrazovanja i sporta

· suradnja sa svim drugim relevantnim društvenim čimbenicima koji pridonose obogaćivanju i kvaliteti odgojno-obrazovnog rada

· sudjelovanje i prisustvovanje stručnim predavanjima, sekcijama i seminarima

ostali poslovi predškolskog psihologa 

· sudjelovanje u izradi Godišnjeg plana i programa rada te u izradi Godišnjeg izvješća 

· individualno stručno usavršavanje s ciljem jačanja osobnih i stručnih kompetencija

· osmišljavanje i provođenje projekata i istraživanja te izrada protokola, anketa, letaka, brošura i radnih materijala za potrebe vrtića

· izrada i vođenje propisane dokumentacije i evidencije o djeci te priprema za rad

STRUČNO USAVRŠAVANJE

· Stručno usavršavanje psihologa u organizaciji stručnih institucija (HPK, HPD, DPO,

Agencija za odgoj i obrazovanje, MZOM i dr.).

· Individualno stručno usavršavanje - praćenje suvremene stručne literature.

· Upoznavanje s psihodijagnostičkim instrumentarijem.

9.4. PLAN I PROGRAM ZDRAVSTVENE VODITELJICE
ZADAĆE, SADRŽAJI I AKTIVNOSTI U ODNOSU NA DIJETE, PLANIRANJE, KOORDINACIJA RADA U PROVOĐENJU  ZDRAVSTVENE ZAŠTITE DJECE:

· Planiranje, organiziranje i provođenje aktivnosti iz područja zdravstvene njege u

odgojnim skupinama te praćenje tjelesnog rasta i razvoja djece

· Sudjelovanje pri adaptaciji novo upisane djece te djece sa posebnim potrebama

· Evidencija dokumentacije o djeci sa zdravstvenim poteškoćama, praćenje

zdravstvenog stanja djeteta te suradnja sa roditeljima i ostalim zdravstvenim osobljem

· Evidencija provedenih liječničkih zdravstvenih pregleda te cijepljenja prema kalendaru cijepljenja

· Evidencija pobola te izostajanja djece zbog bolesti te roditeljskih i liječničkih ispričnica

· Provođenje antropometrijskih mjerenja djece u prosincu i lipnju svake godine

·  Prepoznavanje, edukacija i interveniranje u urgentnim stanjima poput febrilnih konvulzija, alergijskih reakcija, epileptičkog napada, gušenja stranim tijelom te tjelesnih ozljeda.

PLANIRANJE, KOORDINACIJA RADA U PROVOĐENJU PRAVILNE PREHRANE DJECE:

· Sudjelovanje u organiziranju i osiguravanju pravilne prehrane

· Izrada jelovnika prema normativima i prehrambenim standardima za planiranje

prehrane u dječjim vrtićima,

· Izrada jelovnika prilagođenih individualnim potrebama djeteta sa alergijama,

intolerancijom na gluten, kroničnim bolestima, teškoćama žvakanja i gutanja

Planiranje jelovnika nakon provedenog individualnog razgovora sa roditeljima djece s 
posebnom prehranom

PLANIRANJE I KOORDINACIJA RADA U PROVOĐENJU HIGIJENSKO SANITARNIH UVJETA:

•
Organiziranje i praćenje realizacije sanitarnih pregleda i higijenskog minimuma

djelatnika prema propisima o zaštiti od zaraznih bolesti

•
Praćenje provedbe higijenskih mjera unutarnjeg i vanjskog prostora vrtića

•
Nadzor higijenskog stanja i predlaganje unapređenja higijensko sanitarnih uvjeta

•
Briga o održavanju igračaka i imovine vrtića (pranje i dezinfekcija)

•
Osiguravanje higijensko – sanitarnih sredstava i kontrola upotrebe istih

•
Nadzor  provedbe dezinsekcije i deratizacije, izolacija oboljele djece, provođenje mjera za suzbijanje infekcije

•
Koordinacija tehničkog osoblja, kontroliranje nadzornih lista

•
Nadzor nad provođenjem higijene djece po skupinama te higijene djelatnika vrtića.

PLANIRANJE, KOORDINACIJA RADA U PROVOĐENJU ZDRAVSTVENOG ODGOJA

•
Zdravstveno odgojni rad s djecom, roditeljima i djelatnicima vrtića s ciljem stjecanja pravilnih higijenskih i zdravstvenih navika te usvajanja zdravog načina življenja

•
Individualni rad s djecom kroz program hranjenja, osobne i oralne higijene te program usmjeren na uspostavljanje funkcije nad eliminacijom.

•
Predlaganje za sudjelovanje u preventivnim programima te pravovremenom upisu djece u djelatnosti primarne zdravstvene zaštite.

ZADAĆE, SADRŽAJI I AKTIVNOSTI U ODNOSU NA RODITELJE

•
Podrška roditeljima uz zajedničku odgovornost usmjerenu razvoju djeteta

•
Sudjelovanje na roditeljskim sastancima te provođenje inicijalnih razgovora s roditeljima novoupisane djece.

•
Individualne konzultacije s roditeljima u odnosu na zdravlje djeteta, procjenu prehrane i izradu jelovnika za djecu sa posebnim prehrambenim potrebama

•
Unapređivanje rada na zdravstvenoj zaštiti djece uz pravovremeno i primjereno

obavještavanje roditelja o izvanrednim situacijama koje se odnose na potrebne

izolacije, epidemije, prijenos zaraznih bolesti

•
Izrada edukativnih materijala, objavljivanje zdravstveno odgojnih članaka.

ZADAĆE, SADRŽAJI I AKTIVNOSTI U ODNOSU NA ODGOJITELJE

•
Provođenje edukacije o zdravstvenom stanju novo upisane djece te novim oboljenjima sve ostale djece

•
Preporuke pri pojavi zdravstvenih stanja koja su specifična poput posebnih potreba u ishrani ili alergija na hranu

•
Komunikacija u svezi bolesti, ozljeda, kontrolnih i liječničkih pregleda djece te edukacija odgojitelja o procjenjivanju osnovnih potreba djece

•
Unapređivanje rada zdravstvene zaštite djece kroz edukativne materijale, predavanja usmjerena promicanju kulture zdravlja

•
Edukacija novoprimljenih djelatnika

•
Edukacija o pružanju pravilne prve pomoći pri pojavi hitnih stanja

Edukacija o protokolu izlaska djece u dvorište vrtića te organizirane izlete

ZADAĆE, SADRŽAJI I AKTIVNOSTI U ODNOSU NA STRUČNI TIM I OSTALE DJELATNIKE

•
Aktivnosti koje se odnose na sudjelovanje u izradi Godišnjeg plana i programa, zdravstveno-rekreativnih programa te sudjelovanje u radu stručnih djelatnika kroz komunikaciju i rad sa djecom i roditeljima

•
Pružanje savjeta i mišljenja iz područja zdravstvene zaštite.  

•
U odnosu na djelatnike zadužene za prehranu i serviranje hrane te osobnu higijenu provodi se: edukacija i praćenje rada djelatnika u procesu nabavke, pripreme i distribucije hrane te edukacija djelatnika koji sudjeluju u osiguravanju uvjeta za rad s djecom a odnose se na provođenje čistoće i održavanja unutarnjeg i vanjskog prostora.

•
Edukacija djelatnika nakon izrade jelovnika za djecu sa posebnim prehrambenim potrebama

•
Provođenje zakonskih obveza od nadležnih institucija za nadzor nad higijenskim

uvjetima i prehranom, te postupci po nalogu.

ZADAĆE, SADRŽAJI I AKTIVNOSTI U ODNOSU NA SREDINU I DRUGE ZDRAVSTVENO MEDICINSKE STRUČNJAKE

· Suradnja sa specijalističkim službama Doma zdravlja, pedijatrima i obiteljskim liječnicima, stomatolozima, Zavodom za javno zdravstvo, KBC-om Osijek te povremena suradnja sa stručnim suradnicima drugih vrtića

· U odnosu na sredinu, provodi se, po potrebi, suradnja s Općinom Ernestinovo i ostalim članovima društvene zajednice
Odgojiteljsko vijeće Dječjeg vrtića Ogledalce Ernestinovo donijelo je na svojoj 1. sjednici održanoj 16. rujna 2026. godine Godišnji plan i program Dječjeg vrtića Ogledalce Ernestinovo za pedagošku  2026. / 27. godinu.

RAVNATELJICA

Monika Miškić, univ. mag. praesc. educ., v.r.
Upravno vijeće Dječjeg vrtića Ogledalce Ernestinovo na svojoj 30. sjednici održanoj 24. rujna 2026. godine usvojilo je

Godišnji plan i program odgojno – obrazovnog rada za 2026. /27. godinu.

PREDSJEDNIK UPRAVNOG VIJEĆA

Damir Matković, mag., iur., v.r.

